
PARTICIPACION 


En coneccion cu e hecho cu entrante 
promer di januari 1976 tarifanan di post 
a subi considerablemente, Revista 
Amistad a hayé obligá di revisa e tarifanan 
di su abonadonan cu ta haya nan 

revista via post. 

Desde promer di januari di e aña aki e 


sigiente tarifanan ta valido: 
pa un aña 


Aruba f. 18,50 
Corsow, Boneiru 
y Isla Ariba 
Hulanda y 
Estados Unidos f. 35,00 


pa mitar aña 


f. 9,50 


f. 19,50 f. 10,00 


f. 18,00 


NUMBERNAN 
DI 


SUERTE 
PAE : 
LUNA £ 
AKI 











Shirley” 


STORES 


Oranjestad - Nassaustr. 50 - Tel. 1679 
San Nicolas - Mainstreet 70 - Tel. 5893 


E almacen cu e ultimo modanan tanto 
pa damas como caballeros. 

Pa nos teenagernan nos tin lo ultimo 
den jeans. 





Bo carniceria di confiansa 


y di más hygienico di Aruba: 


Hollandse 
Slagerij 


TEL. 3254 
KERKSTRAAT 7 





Bishita ”TONK.. y lo bo 
keda satisfecho 








SPRITZER + 
FUHRMANN 








pa bo fiesta, get together 
y tur otro ocacion, 


tel.3938 


FLACCIUSSTRAAT 12 





PA TUR BO EMBALAJE 
DESPACHO Y 
TRANSPORTENAN 


holman & van eerden 


CONTRACTORS 
PACKERS 
MOVERS 


guyabastraat 20 - aruba n.a. 
p-o.b. 652 





E 
TISSOT 


ARUBA 
BONAIRE 
CURACAO 

ST. MAARTEN 
NEW YORK 














SEUR URSULINA 


Epifania Dijkhoff, awor conosi como 
Seur Ursulina, nasi dia 1 Januari 
1897, ta conta nos cu su famia tabata 
consisti di mama, tata i diez ruman. 
' E ta di 5 yui di e famia i nan tabata 
biba na Paradera, cual e tempo ei no 
tabata un parokia ainda, pasobra e 
no tabatin misa. 

Di e 10 rumanan solamente tres ru- 
man muher ta na bida ainda. E tae 
unico religiosa den e famia. 


SU HUBENTUD 


Prome cu ela bira religiosa ela wor- 
do lanta manera tur otro mucha mu- 
her di e tempo ei. 

Nos tabata bai skool i misa di 
Noord. Despues cu nos a risibi, Pas- 
toor a bisa nos pa mehor nos bai 
misa di Playa, pasobra no tabatin 
auto e tempo ei i nos mester a bai na 
pia i Noord tabata keda mucho leew. 


E MODA DIBIBA E TEMPO El 


E tempo ei tur hende tabata cunu- 
kero i awa tabata yobe masha hopi. 
Tabatin hopi cuminda. 





Fuera di esei no tabatin nada mas. 
Nos hende muhernan casi tur tabata 
cosedo. Mi tabatin siete ruman cu 
tabata cose. Tabatin trahamento di 
sombre. 

Despues cu mi a kaba seis klas na 
Noord, mi a bai naaischool prome, 
anto despues mi a bai siña traha 
sombre. 

Mi tabata traha sombre fini fini. Mi 
a traha sombre te na valor di f. 25, — 


manda Corsow. 


Nos tabata laba sombre tambe. Bo 
ta entrega nos sombre suschi, nos 
tabata labe, hume, schuur e bon, 
pone su furo nobo, cuero nobo aden i 
sinta nobo rond. Bo ta haye mescos 
cu nobo bek. E tempo ei no tabatin 
mas skool. Maria College a bin te 
despues. 


E VOCACION PA BIRA SEUR 


Semper mi tabatin masha smaak pa 
bira Seur. Cu mi 15 aña mi tabata 
lanta 5 or di marduga pa mi bai misa 
tremppan pa mi tende con bunita e 
Seurnan tabata reza. 





E Seur 
Ursulina, 


un Arubiana, 





CU A SA DI DEDICA 
50 ANA DI SU BIDA 
NA DIOS, 

TA CONTA SU BIDA 
COMO SEUR 


Misa tabata cuminsa te 6 or. E 
smaak tabata den mi caba pa bai 
Convento. 


CORSOW 


Tempo mi a hasi 17 afia nos ta seis 
cu a pidi pa bai Martinus Gesticht 
na Corsow. Tur a keda kita, te cu a 
keda solamente dos Arubiano. Ami 
cu Johanna Britten. E no a consagra 
pasobra su mama i tata no tabata 
kier totalmente. Ela bai serka Pas- 
toor, anto Pastoor a bise no ta nada 
si nan no kier Bo por keda mescos, 
cu e mesun interes cu bo tin. 
Manera bo ta asina tambe bo por 
hasi bon. 

I asina ela keda te cu su 70 aña. Ela 
muri di un accidente di auto. Pero e 
tabata hasi tur cos te dia ela muri. 
Mescos cu nos e tabata hasi tur cos i 
mira pa misa. 


APROBACION DI MAYORNAN 


Ariba nos pregunta si su mayornan 
si no tabatin nada contra, Seur Ur- 
sulina ta contesta: Mi mama si taba- 

tin hopi duele cu su yui a bai Cor- 
sow. Tempo mi tabatin 6 aña na 
Corsow caba, ainda tur ora cu e 
tende mi nomber e tabata yora, 
pero mi tata si a bisa: Ta restami 
ainda cinco yui muher den cas, si tur 
cinco yui muher kier bai, mi ta laga 
nan bai, pasobra e no a coi mal ca- 
minda. Esei a dunami mas forza. 

Mi no ta un di e prome mucha mu- 
hernan Arubiano cu a bira Seur, ta- 
batin prome, pero mi no conose nan 
nomber i nan no tabata di nos con- 
gregatie. 


HULANDA 


Awor cu mi ta biew mi a bai Hulan- 
da pa waak si mi por a keda aya pa 
sosiego, pero mi no ta sali cu e clima 
i mi a bin bek despues di un afia i 
seis siman. 

Mi a consegra na Corsow mes. Tur 
cos mi a hasi na Corsow. Mi gusto ta 
di a traha semper den hospital cu 
hende malo, pero e tempo ei nan ta- 
bata tuma mucha muher pa bai Hu- 
landa, pero mi tabatin miedo, mi ta- 
bata pensa cu si mi bai Hulanda mi 
ta muri aya. Anto na Martinus Ge- 
sticht nan tabata buska mucha 
muher pa bira Seur na Corsow mes. 
Pesei nos a pidi pa bai Martinus Ge- 
sticht. 


E VIAHE PA CORSOW 


Nos a bai Corsow den barcu, paso- 
bra e tempo ei Aruba no tabata co- 
nose ni avion ni bapor. Bo tabata 
sali atardi 4 or i bo ta yega pa su 





bo miho adres pa: 


Antilliaanse 
Handel Mij. NU 


Tur material di construccion Refrigerador HOTPOINT 
Verf SHERWIN WILLIAMS Lavadora HOTPOINT 

Verf ARVEFA Airconditioner HOTPOINT 
Sanitarios VENCERAMICA Stoof COLUMBUS 
Cement CORO Airconditioner AIRTEMP 


Pa miho producto, miho prijs, miho servicio 
ANTILLIAANSE HANDEL MAATSCHAPPIJ N.V. 


FERGUSONSTRAAT 7, DAKOTA, TEL. 4040 
HELFRICHSTRAAT 29, SAN NICOLAS, TEL. 5018 


mayan mainta. Nos a sali diabierna 
4 or i nos a yega te Dialuna 12 or di 
merdia. Nos a bai den barcu grandi 
di Gobierno, pero tabatin hopi 
stroom i enbez di hiba e barcu 


. pariba nos tabata bai pabow. Nos a 


resulta te hopi pabow di Aruba i nos 
mester a core henter un dia pa pasa 
Aruba atrobe. 


E HUBENTUD E TEMPO EI 


E hubentud e tempo ei no tabatin 
nada di hasi cu solamente traha 
sombre i drumi trempan. No tabatin 
nada mas, ni baliamento. Nos mama 
i tata tabata masha streng. Hopi no 
tabata drumi trempan, pasobra nan 
mester a traha duro pa nan keda kla 
i pa nan entrega e sombre pa su 
mayan pa nan haya placa pa cumpra 
cuminda. 


HEIMWEE 


Mi a haya masha hopi heimwee, pa- 
sobra en principio nos no a keda 
huntu cu Seur nan. Nos a yega dia 7 
januari i te dia 7 maart nos a bai 
hunto cu e Seurnan. E ora mi heim- 
wee a pasa. Mi tabata corda mi fa- 
mia i mi cas hopi, pero despues mi a 
costumbra. 


CORSOW MAS PROGRESA . 
CU ARUBA 


E diferencia entre Corsow i Aruba 
pami tabata grandi. Principalmente 
e cuminda. Na Aruba nos tabata 
come cuminda di Aruba, boonchi, 
pampoena, pan di mainschi chikito, 








i tambe awor: 












papa di mainschi chikito, pinda. 
Pero na Corsow no tabatin nada di 
esei. Tur cuminda tabata a la ma- 
camba. Batata herebe, groente, 
carni. 

Ta pesei mi a bira hopi flaco, na 
principio. Mi a bai cu 111 liber, i mia 
bira mas flaco ainda. Mi no tabata 
come hopi, mi tabatin heimwee i mi 
no tabata sintimi na cas. 

Mi a gana mi libernan bek ora mi a 
bai keda serca e Seurnan. Tur 
tabata macamba e tempo ei. 


19 MAART 1926 


Prome mi mester a sinja durante 2 
aña. Despues, dia 19 maart 1926 mi 
a hasi mi profesion pa 6 luna. 

Si mi no ta gusta den e 6 lunanan ei 
mi tin chens pa sali. Anto despues di 
3 aña mi a hasi mi profesion pa hen- 
ter mi bida. Esaki a sosede na Cor- 
sow mes. 


TRAHANDO NA RUSTOORD I 
HOSPITAAL 


Prome mi a traha na porta di hospi- 
taal. Como novice mi tabata traha 
caba na porta. Tambe mi a traha 
como aspirant den kapel. Despues 
di mi profesion mi a bai traha na 
mannenafdeling como enfermera. 


Di aki mi a bai traha na Monte Cris- 
to. Mi a keda 5 afia aya. Despues 
nan a traha Rustoord. Mia bai Rust- 
oord 15 aña mas. 

Mi a hasi 20 afia ta traha aya na 
1951. E mesun aña ei mi a cumpli 25 
ana cu mi ta Seur. 


NA HOSPITAAL BEK 


Prome cu mi a cumpli mi 25 afia 
Seur nan a buskami i mi a bai traha 
na hospitaal, na unda mi a traha te 
awor. Prome mi a traha 10 aña na 
Wasserij. Despues mi a bolbe bai 
Mannenafdeling, den naaikamer. 
Pero mi tabata yuda henter e afde- 
ling 3 bez pa dia. Mi tabata bai mira 
e hende nan cu ta malo si nan a come 
of nan cuminda ta para ariba mesa. 
Esunan cu ta bieuw cu no por come 
nan so, mi tabata yama e broeder- 
nan pa yuda nan, pasobra ora e mu- 
chanan pasa nan ta bai cu e cuminda 
i nan a keda sin come nada. 

Mainta asina cu mi yega mi ta pasa 
rond. Ta prome cos cu mi ta hasie. 


A e A at oa aii NEN 








Tin algun cu mester keda sin come 
pa nan opera, pero tin cu ta opera te 
mayan e ora nan mester haya cu- 
minda, sino nan ta keda te merdia 
sin come. Ningun hende no ta corda 
ariba nan. 

Mi a cumpli 7 aña trahando na Man- 
nenafdeling. Te cu mi 75 aña. Ora mi 
a sali tur e hende biewnan a yora 
mi, pasobra ken lo zorg pa nan haya 
cuminda awor. 

Nos tabata 2 seur so. E otro a kita 1 
a bai Hulanda i no ta bolbe mas. 
Anto mi a bisa Moeder mi tambe ta 
kita mi no ta keda mas. Moeder a 
bisami bo tempo di kita a pasa hopi 
dia kaba, pero bo no ta bisami nada. 
Si bo kier kita awe mes bo por kita. 
Anto e ora nos tur dos a dicidi di 
kita hunto for di hospitaal. 


NA CONVENTO PA SOSIEGO 


Awor mi ta na sosiego na Convento 
di St. Elizabeth Gasthuis. Mi no ta 
yuda cu nada. Bo reza, drumi, lanta 
laat. 

Ora mi caba di reza mi ta bai ariba 
den mi kamber. Mi ta hasi trabow 
pa mi mes den mi kamber. Drecha 
mi panjanan, drecha mi kashi. 12 or 
mi ta baha pa come. Merdia mi ta 
bolbe subi ariba den mi kamber. Mi 
ta baha te atardi bek pa come. Mi no 
ta sali ningun caminda mas, awor 
principalmente pasobra mi a kibra 
mi pia 3 luna pasa i mi no ta camna 
bon ainda. 

VAKANTIE 


Ariba nos pregunta si nunca ela 
bolbe Aruba cu vakantie, Seur Ur- 
sulina ta contesta nos cu ela keda 36 
aña na Corsow sin bin Aruba. No 
tabata tin vakantie pa ningun seur. 
Bo traha so. Despues nos a haya va- 
kantie. Anto e Arubianonan por a 
bini Aruba prome cu e Macambanan 
por a bai Hulanda. 

Prome biaha mi a bini pa 5 dia so 1 
mi mester a drumi na Convento. 
Despues nos por a bini 1 siman cada 
3 aña. Nan tabata masha streng. 
Pero despues esaki tambe a cambia 
i nos por a bini tur aña i nos por a 
keda drumi na cas mes. 

Awor mi por bini cuanto cu mi kier, 
pero ami no ta bin mas, pasobra mi 
ta biew caba ie viaha ta cansami 
mucho. 


CELEBRACION DI50 AÑA NA 
ARUBA 


Mi a celebra na Aruba pasobra mi 
kier a pase cerka mi famia, i mi dos 
rumanan no por subi avion. 

Ariba nos pregunta si e ta sintie 
Arubiano Seur Ursulina ta con- 
testa: Claro cu si, mi ta Arubiano di 
curazon. Tambe Seur Orsulina ta 
desea si e muri di wordo dera na 
Corsow, como cu ayanan tin hopi 
kelder pa tur Seurnan. 

Actualmente tin 16 Seur so na Cor- 
SOW. 


"No mester bai 
misa pa 
predicashi bunita, 
pero pa Dios” 


SU NOMBER 


Seur Ursulina ta sigui conta nos cu 
no tae mes a skoge su nomber, pero 
ta nan a dune e nomber ei. 


”Promer cu m'a 
bira seur ma 
worde lanta 
meskos cu tur 
otro mucha 
muher die 


ej 


tempo el 








a 


Chinese Restaurant & Coffee Shop 
Wilhelminastr. 68, Aruba, N.A. 
Tel. 4717, ta desea henter e pueblo 
di Aruba un feliz 1976. 





Fashions 
WILHELMINA STRAAT, 
dilanti di Openbare Leeszaal 


Alg 


ZIN 


Wi 





TA OFRECEBO 
BISTIR | ZAPATO 
FOR DI EUROPA 
Y MERCA TANTO 
PA DAMAS 
COMO 
CABALLEROS 





Pa set di kamber, 
set di comedor, 
set di sala, 

tapijt y lampi. 


BO NO TIN MESTER DI 


UN MIYON 


PA BO CUMPRA NA 


CASA BRION 








E nomber aki ta nomber di un Moe- 
der cu a para 3° aña como Moeder 
na Corsow. Anto dia ela muri nan a 
dunami su nomber. E Moeder aki a 
traha hopi pida pida cas na Corsow, 
pasobra e hospitaal 50 aña pasa ta- 
bata hopi chikito. Awor e ta hopi 
grandi. 


HOSPITAL ANTES I AWOR 


Manera mi a conta caba mi tabata 
traha na porta. Den henter e hospi- 
taal tabatin un telefoon so. E tabata 
di palo i hopi grandi. Si nan yama 
duna un rospondi pa un dokter, mi 
mester a camna buska henter e hos- 
pitaal pa mi dune e rospondi. 

Ora telefoon ring anochi mi mester 
busca e dokter, anto ta dos seur so 
tin na warda, un na vrouwen i un na 
mannenafdeling. 

Awor na kinderafdeling so tin 7 na 
warda. Awor den henter e hospitaal 
tin mas cu 100 telefoon, compara cu 
1 so cu tabatin antes. 


E CAMBIO DI AWENDIA 


“Seur Ursulina ta conta nos cu te 


awor e cambionan cu tin ta bon, 
pero di otro banda nos ta bai hopi 
atras. No tin Pastoor, Seur ni 
Frerenan mas, Hendenan ta bira 
floho pa bai misa. | 

E motibo di esaki ta cu e hendenan 
ta bai misa mucho pa palabra di pas- 
toor. Como cu no tin pastoor mas, no 
tin predicashi tampoco, e hendenan 
ta hala atras. 

Si nos tambe hasi asina nos tampoco 
no ta bai mas. No mester bai pa 
misa i predicashi bunita. Pero nos ta 
bai pa Dios. Dios nos ta pidi, Dios 
nos ta scucha i Dios ta yuda nos. 
Hopi hende no ta corda ariba Dios. 
E misa no ta bon, of e Pastoor no ta 
bon. Pero bo mester bai pa Dios, tur 
Pastoor ta bon. 


SEUR SU CONSEHO NA 
PUEBLO DI ARUBA 


Principalmente pa e hubentud sigui 
un bon ehempel. Hubentud a bai 
hopi atras. Nan ta bebe, nan ta hiba 
un bida cu no ta combini. Nan ta 
hasi cosnan cu ta hiba nan atras, cu 
no ta trese nan adilanti. Nos tambe 
ta hende, pesei nos ta pidi Dios pa 
tur hende i pa cos drecha. Pa no 





keda asina. 


Manera awor tanto Pader ta sali na 
Hulanda, esei ta un crisis. Papa mes 
a bisa cu esei no ta keda asina. Nan 
ta bolbe. Hopi bes ora bo lesa boeki- 
nan di antes a sosode mescos, des- 
pues e ta cambia atrobe. Ta un crisis 
pa un tempo. 

Ami semper mi ta pidi pa Paradera, 
pa e keda bon, pasobra aki tur mi 
famia ta. 

Tambe tur hende mester corda nan 
obligacionan i nan mester corda cu 
ta hende nan ta. Un hende mester 
entrega cuenta na Dios, orae murie 
ta wordo huzga. Con ela biba, con 
ela trata. 

Cu Seur Ursulina ta hopi stima nos 
por a mira na tur e regalonan i car- 
tanan cu ela haya na ocasion di su 
fiesta. E regalo di mas bunita segun 
Seur Ursulina ta un Sagrado Cura- 
zon di plata cu lo e colga den su 
kamber. Esaki ela haya regalo serka 
conocirnan. 

Tambe su fiesta i su misa ela gusta 
masha hopi. For di Hulanda ela haya 
mas di 200 carta i tambe for di Cor- 
SOW. 

Pabien Seur Orsulina i ojala cu tin 
mas Arubiano cu lo sigui bo 
ejemplo. e 

BLANCA DE MEY 


TEEN PRINCESS 
ARUBA 1976 


Dia 2 di mei a tuma lugar na Hotel 
Americana Aruba, den nan luhoso 
sala, eleccion i coronacion di Teen 
Princess Aruba 1976. | 
Un anochi bon prepara i un stage 
hamas nunca antes traha aki na 
Aruba, e publico a goza di un show 
bon prepara na unda a destaca e 
cantantenan Rudi Stone, Edwin 
Abath, Madeline, tur acompanja pa 
e famoso grupo "Sun Formation”. E 
candidatanan a habri e anochi bai- 
lando un tumba acompanja pa tres 
bailadornan di e grupo Simandanza, 
riba ritmo musical di e famoso 
grupo folklorico "Los Canarios”. 
Siguientemente e candidatanan a 
splica e publico presente e obheto cu 
nan tin den nan man. E siguiente 
aparicion di e candidatanan tabata 
den coctaildress. Por ultimo nan a 
presenta den evening-dress, bailan- 
do un wals, acompanja atrobe pa e 
bailadornan di Simadanza i e grupo 
folklorico "Los Canarios”. Seguida- 
mente e candidatanan a canta un 
potpouri cu canticanan Antiyano cu 
a cai na smaak die publico presente. 
Seguidamente Ruben Garcia, maes- 
tro di ceremonia e atardi aki a pre- 
senta e 3 semi-finalistanan, kende- 
nan tabata Shirley Geerman, Miss 
Hospitality, le finalista Helene 
Croes i Teen Princess Aruba 1976 
Blanca de Mey. 

Madell Jacopucchi, Teen Princess 
Aruba 1975, cu lagrimas na su cara 
a sunchi e corona pa despues corona 
su sucesora nobo Srta. Blanca de 
Mey. 

E unico representante di gobierno 
di tanto Land como Eiland, tabata 
Sr. Nel Oduber, deputado di Huben- 
tud. 

Durante e entrega di regalonan na e 
finalistanan i tur e participantenan, 
Srta. Osyth Henriquez a ricibi a 
sjerp como segunda finalista. 

Esnan cu a presencia e eleccion 1 co- 
ronacion di Teen Princess Aruba 
por a presencia un show hamas nun- 
ca presenta aki na Aruba. ® 


8 





foto: CHECKPOINT COLOR 





ODUBER 


ee KAN 


OPTICA Christian Dior 


CAMARAS: 


KONICA - YASHICA 
LEITZ etc. 


ZEIZZ 


UMBRAMATIC. 


Boy Ban 











Aruba den 


noticia rond 
mundo, gracias na 
esfuerzo di Sr. 
Gerard Schouten 
di Chuchubi i 


The News 








Pa e fiestanan venidero nos ta ofrecebo 
den coi hunga “Manttell - Fisher Price 
- Lego”. Den bistir nos ta bon surti 
tanto pa damas como caballeros i... 
Jeans-dresses. 


Artistic 
Boutique 


Nassaustr. 25, Oranjestad, Tel. 3142 
¡ Strada Building 









CONFERENCIA DI S.LP. UN 
EXITO COMPLETO 





Tambe nos ta orguyoso cu Sr. 
Schouten a wordo eligi unanima- 
mente como miembro di directiva di 
S.I.P. i ta pa promer biaha cu un 
Antiyano a haya un honor asina 
grandi. 

No solamente cu Aruba a haya un 
propaganda grandi den exterior cu 
e conferencia aki, pero tambe esnan 
cu por tabata presente na e confe- 
rencia aki por a mira un set-up In- 
ternational i profesional. 


Tabatin tin un equipo di telex por 
completo, secretaria cu hopi expe- 


riencia. Tambe tabata tin traduc- 


toranan, kendenan a bini for di 
Costa Rica, pa motibo cu aki na 
Aruba no tin traductora profesional. 
E personanan aki tabata traduci 
manera machin, mientras cu tabata 
tin secretarianan cu tabata type tur 
cos di biaha. 

Pa esnan cu a mira esaki pa promer 
bes tabata un experiencia grandi, 
principalmente ora ta trata di kop- 
telefoon pa tradusi etc. 

Miembronan di prensa Internatio- 
nal tur a regresa encanta di Aruba i 
cu un impresion grandi. 

Na Sr. Schouten danki pa e propa- 
ganda i pabien cu e organisacion. 0 





Momento 
cu depu- 
tado Nel 
Oduber ta 
felicita 
Teen Prin- 
cess Aruba 
1976 
Blanca de 
Mey. 


foto: DJANGO 








100 aña 
dunando 
servicio 





INVENCIBLE | 






Pa un bon y bonita regalo, bishita: 


OLGA 
VASQUEZ 


JOYERIA Y RELOJERIA 










Nassaustraat 66 - Aruba, A. H. 
Tel. 2023 


(ARUBA 
ROAD 
BUILDING 
LTD.) 


Construction of 
ROADS 
PLAYGROUNDS 
DRIVE WAYS 
PARKING LOTS 
INDUSTRIAL AREAS 
BUILDING GROUNDS 


OLL 


[j 
y 


Vondellaan 6, Oranjestad, 
Tel. 3007-3766 


Santa Marta 25, Tel. 8277 
Curacao: Tel. 24520-24329 


MAANDAG 


Wát een verschil, zó kil 
En nog vijf dagen te komen 
Alleen maar kunnen dromen 
over de ZON van Zondag, 
Zo rustig en zo stil 
Niet denkend maar dóórwerken 


Inhaal spaans, pauze en economie 
Net als vanmorgen 
Wéér denken en dromen, 
Opletten, dáár kom ik toch voor 


Ik ben niemand, iedereen 
iemand en géén 


Gisteren ontmoet vandaag en maakt 
een afspraak voor morgen. 





NA MI FUTURO MAMA 


Ki bunita es dia aki ta pa un mama 
Ya cu e por mira e aprecio, e stimacion 


DIALUN A Cu cada jui tin p'E di henter su alma 


Anke nan no ta mustré den tur situacion. 

Esta laf, ki diferensia 

falta sinko dia ainda Anke ami mes no ta un jui den famia 

esta dushi drumi soña Toch mi a haya e mes un aprecio y admiracion 

ku e soli diadomingo Pa Bo cuido y preocupacion pa Bo juinan tur dia 

Y pa e manera cu Baby y ami a haya aprobacion. 
inhaal spañó, pauze, ekonomía 

meskos ku awe maínta Mi no por aforta awor pa duna un bon regalo 

Y anke mi tabatin suficiente manera y poder 

Toch nunca lo no ta posibel pa cumpra algo 

Cu por representa tur locual nos ta sinti den nos ser 
Tur e adoracion y amor cu nos no por demostra ta cuanto. 


bolbe pensa, sigui soña, 
paga tino, n'ta pesei ma bini? 


Mi n'ta niún hende, tur hende 


un hende i niún hende 
Palabra tampoco no por ta suficiente pa por enpresá 


Nos gratitud; pero toch un mama si por comprende 
Y lo keda kizas mas contento si nos ta sincero cu né 
Si nos mustre franquesa, y si nos purba pa lag'E sa 
H. HABIBE (traduccion) Cu nos ta feliz door di su cuido, preocupacion y su fé. 


Ayera topando awe 
palabrando pa mayan. 


FRANK CROES 














GALERIE MODERN 
HENDRIKSTRAAT 15 - TEL. 4080 Bo palacio di musica 


NEE aki na Aruba 

BOGOTA 








Den e luna cu a pasa redaccion di 
Revista Amistad a hasi un viaje pa 
Bogota, Colombia, gracias na coope- 
racion di Sr. Milo Muyale, Director 
di e compania aereo, Aerocondor na 
Aruba. 


Manera tabata di spera nos a ricibi 
un trato formidable abordo di e DC9 
di Aerocondor. Despues di a hasi es- 
cala na Barranquilla, nos a yega pa 
6.30 or di atardi, ora di Bogotá. 

Pa esnan cu no ta na altura ainda, 
Colombia tin un ora di diferencia cu 
Aruba o sea un ora atrasa. 

Bogotá ta posee un clima friew o 
manera nan ta bisa un eterno in- 
vierno. Na aeropuerto nos a wordo 
encontra door di algun conocirnan di 
nos, cualnan semper a sabi di hasi 
nos estadia sumamente placentero. 
Despues di un anochi di descanso 
nos a cuminsa inmediatamente cu 
nos entrevistanan i tambe bishita- 
nan di orientacion. 

Debi na e cantidad di cartanan cu 
nos ta ricibiendo encuanto proble- 
manan sexual i mas bien encuanto e 


ENTREVISTA 





problema cual hopi di nos hendenan 
ta biba cu ne, cual ta impotencia, 
nos a bishita un sexoloog i tambe un 
cirujano plastico. Den mes un edi- 
cion aki nos lo presenta boso un ar- 
tikulo riba e problema aki. 

Bogotá tin hopi di ofrece i riba te- 
reno medico nos ta kere cu e ta e 
ciudad apropia. Ta bon si pa semper 
nos hiba na cuenta cu ta nos mes tin 
culpa ora cu cierto ciudadnan Co- 
lombia ta bira caro, pasobra fuera 
cu nos ta paga e suma pidi pa un 
dokter, hospital etc., nos tin e mal 
costumber di duna algo extra 
regalo. 

Cu esaki nos no ta hasi nada bon, 
pero nos ta duna e personanan aki di 
conoce cu Antiyanonan tin bon placa 
i esakinan ta perhudicable pa esnan 
menos afortuna. 

Bogotá tin sitionan turistico di hopi 
importancia, manera e "Catedral di 
Sal”, un catedral traha den un sero 
completamente di salu. Esaki ta 
algo cu nos ta recomenda tur hende 
cu bishita Bogotá pa bishita, paso- 





revista amistad na 


A 


CU 


ARUBIANO 
NA BOGOTA, 
COLOMBIA 


bra e ta algo mundial. 

Tambe nos a bishita "Salto de Te- 
quendama” na unda bo ta wak un 
caida di awa for di un distancia bas- 
ta halto, net bon pa esnan cu a sinja 
na scool di un ”waterval”, pero cu 
nunca a haya oportunidad pa mira 
un nunca. 


Nos a bishita tambe e famoso sitio 


turistico ”Guatavita”. Esaki ta un 
pueblo cu añanan pasá a wordo 
hundi pa awa, cual te ainda ta bow 
awa, pero cu awor nan a traha un 
pueblo completamente moderno i 
especialmente su misa i arena pa 
torea ta algo excepcional. 

Tempo no a resta pa nos por a bishi- 
ta otro sitionan turistico. Algun ano- 
chi nos a dedica na bishita algun dis- 
coteca i clubnan nocturno, cualnan 
ta hopi luhoso i stranjo decora. Tam- 
be su famoso pistanan di schaats. 
Bogotá no ta di e barata ei mas ma- 
nera hopi hende ta pensa, apesar cu 
e cambio di dollar ta favorable. 1 
dollar pa 34,05 peso. 

Ta bon pa no gasta placa pa loco na 
cuminsamento, especialmente si bo 
ta bai pa medico, pero warda riba e 
resultado promer. Actualmente bo 
mester paga 10 dollar 0 340 peso na 
impuesto di salida. E tempo ta hopi 
varia, pasobra por ta hopi friew i di 
biaha por tin solo. 

Pa vakantie o consulta medico, Bo- 
gota ta un ciudad apropia. Un bes 
mas nos ta desea di yama danki na e 
compania aereo ”Aerocondor”, pero 
principalmente Sr. Milo Muyale, cu 
nos por a presenta boso e reportahe 
aki ie siguiente entrevistanan. 

Pa motibo imprevisto e siguiente 
estudiantenan no por tabata pre- 
sente na e entrevistanan i nan ta: 
Swinda Maduro, Judith Erasmus, 
Jun Tromp, Johny Croes, Ramon 
Tromp, Roland Romero, Ruben 
Geerman, Freddy Feliciano, Mirto 
Nicolaas, Wicky Schouten, Peter 
Susebeek, Frank Dirksz. 

E meta principal pakiko nos a hasi e 
viaje aki ta pa nos a entrevista e di- 
ferente estudiantenan cu ta studi- 
ando actualmente na Bogotá, Co- 
lombia. Manera nos lectornan sabi, 
pa promer biaha den historia di edu- 
cacion di nos isla cu Gobierno a man- 
da diferente becadonan pa studia na 
Bogotá, enbes di Hulanda. 

I esaki tin un diferensia grandi ape- 
sar pa loke ta conserni e estudio 
mes no tin mucho diferencia. 
Mirando e cantidad di problemanan 
cu e estudiantenan ta pasando aden, 


especialmente e parti financiero, 


nos ta haya cu tabata bon si 
gobierno a hasi un estudio bon 
promer di a manda e estudiantenan 
aki bai studia na Colombia. Manera 
nos a bisa caba cu nan tur ta con- 
tento cu e estudio, pero no cu e ma- 
nera cu gobierno a trata nan. 

Nan a wordo manda Bogotá sin cu 
casi nada a wordo hasi pa nan. Nan 
ta bibando sumamente den un situa- 
cion miserable, pasobra e placa cu 

Bo kier un bon potret di bo yiu? 
Laga un profesional sacé! 





ADI SALADIN (19 aña): 


“Mi ta haya e union entre e estudian- 
tenan Arubiano akinan fantastico” 


nan ta ricibiendo no ta yega, paso- 
bra cos ta caro. 

Estudio, panja, cuminda, estadia, 
tur cos ta caro. Hopi carta nan a di- 
rigi na diferente di nos autoridad- 
nan local, pero te cu awe sin con- 
testa i resultado. 

Siquiera demostra un tiki respet pa 
esnan cu mayan mester dirigi nos 
destino door di manda un persona 
adecuado bai studia e situacion o si- 
quiera contesta nan cartanan. No 
kibra moral pa un cu ta purba hasi 
algo positivo pa Aruba. 

Mas respet nos tin pa estudiante- 
nan, manera Casandra Spellen, Ru- 
ben Geerman i Jerry Franca, kende- 
nan a sacrifica nan bon trabow aki 
na Aruba pa bai studia na Colombia 
den un situacion sumamente pe- 
noso. Gobierno hasi algo, demostra 
e estudiantenan boso aprecio i cu 
boso ta orguyoso cu tin algun hoben- 
nan Cu ta interesa den futuro di nos 


BAINA 


isla. 
Seguidamente e entrevistanan: 


ADISALADIN, 19 aña di edad, 
nasi dia 10 december 1956 na 
Sto. Domingo di mama i tata 
Dominicano 


Adi a yega te 4 Mavo na Aruba i 
despues a disidi di bin Bogotá pa 
sigui su estudio na e Escuela Prote- 
sis Dental. Adi no ta studiando cu 
beca. Mi a scoge Colombia, como cu 
no tin otro luga cu tin e skool aki, i 
tambe e amigonan cu mi tin akinan a 
bisami cu e skool ta bon i ora mi 
caba mi por haya un bon trabao na 
Aruba. 


OPINION ENCUANTO 
COLOMBIA 


Colombia ta bon i mi ta bai bon aki- 
nan, te ainda mi no tabatin ningun 
problema. Mi ta studiando bon te 


Checkpoint 
Color 





awor. 

Mi ta haya e union entre e estudian- 
tenan Arubiano akinan fantastico. 
Esun cu mi ta mas amigo cune ta 
Harold Tromp, pasobra mi a bin 
hunto cu ne i nos a lanta huntu na 
Aruba. 


SU TEMPO LIBER 


Den mi tempo liber mi ta sinja i hasi 
sport cue otro Arubianonan. Nos ta 
hunga volleyball. 


E BIDA NA COLOMBIA 


Compara cu Aruba Colombia ta ba- 
rata, pero e ta val tegen. Pa nos e ta 
un tiki peligroso tambe ora nos sali 
anochi. Tambe Aruba ta mas dushi. 


OPINION ENCUANTO E WELGA 
DIESTUDIANTENAN 


Mi no sa den ki problema e estudi- 
antenan ta, pasobra mi no a sigui e 
problema. Ariba nos pregunta si 
Adi tin algo di agrega e ta contesta 
nos cu no! Adi ta manda saludo pa 
su famia. 


PEPEPITO: 


PROBLEMA ENCUANTO PAGO 
DI MATRICULA 


E problema cu mi a haya ta ora mi a 


JOSE VROLIJK, yega akinan. Nan a bisd ‘nos prome 


mehor conosi como Pepepito, 






: 5 cu ta $ 300, — nos mester paga, sié 
nasi na Aruba dia 12 december do otro estraùheronan mé s dr paga 
1957, di mama Cubana i tata di -solaménte 5.00 Nu ea Aa o mos 
St. Maarten, ambos biba na Aruba | un matri zul aN oy eg ga casi 
Gustin ta cu beca na Colombia. D \ 10. 000 pe: s pa mita aña. 
pues di caba mi Mavo mi a aplica pa “Ora mi a bincu vakantie aki i mi a 






bai bek ne hasi a paga fuera di e 
$ 300, — tambe $ 150,— di aña pasa. 
Papiando cu Mr. Hendrik Croes na 
Aruba ela bisa nos pa paga numa. 


aimi a haya un pa Colombia 
pa studia Hoteleria/turismo na-ex- 
terior. Mino a haya ningun proble- 


ma pa wordo asepta, 


Kentucky Fried Chicken. 


Delivery service, complete menu, high quality 
products, very low prices, fully airconditioned 


“IT’S FINGER LICKIN’ GOOD” 


un 


TEL. 3447 
HENDRIKSTRAAT 24 
ORANJESTAD 


open daily 10 a.m.- 
midnight also 
during noon 

(siesta time) 


Kentucky Fried Chicken 


Í 
| 


=> 











“Un peticion special ta bai na gobierno 
pa drecha nos situacion financiero” 


Pero nan no a tene cuenta cu e 
beursgeld. Esei no ta yega nos pa 
nada akinan..E ora nos a bai papia 
cu e hendenan.di extrenado. Na nan 

rno nan a manda hasie un inves- 
tigacion nà e hendenan di Itves, di 
con nos meste paga, si ta horta nan 
ta hortanos of ta-ton e cos ta sinta 
den otro. 






A resulta cu nan a bin cu e smoesje 
cu nan a cobra nos 5.500 pesos, pa 
yuda nos como nos placa ta poco. 

Despues nos a tende cu de Jong a 
manda hopi cable etc. Aruba i Land 


> OEREN 


NASSAUSTRAAT 99 

tambe, pero te ainda e no a haya 
contesta ariba ningun di nan. Parse 
cu Faustina Frank lo manda un re- 
presentante pa waak kiko ta berdad 
akinan, pero te ainda e no a yega 
tampoco. 


TEST PA WORDO ACCEPTA 


Nos a pasa un test chikito prome pa 
waak con nos Spanjo ta i e ta basta 
malo. For de rest nos a pasa bon, e 
unico problema tabata e pagamento 
di e matricula. 

Nos a haya bon cooperashon tambe 
di e embahada akinan i nos a orienta 
nos bastante. Nan a splika nos bas- 
tante. 


PAKIKO ESCOGE COLOMBIA 
PA STUDIA? 


No ta juist cu mi a scoge Colombia, 
pero akinan nos a haya un skool. 
Prome nos kier a bai Puerto Rico, 
pero aya nan no kier a accepta nos, 
es decir Land kier a manda nos. Na 
Puerto Rico tin un mal entendimien- 
to, ie ora nan a manda nos Colom- 
bia. 

Mi ta sinti hopi heimwee pa Aruba, 
pa mi cas i mi hendenan, di e lama 
tambe. Mi ta kedando hunto cu 
Agustin Werleman i Jerry Franca. 
Tambe ora no tin nada di hasi bo no 
por camna zomaar ariba caya aki. Si 
bo no tin nada di hasi ta den cas bo 
mester keda, no ta manera na 
Aruba. 


SATISFECHO CU SU ESTUDIO 


Te ainda mi ta satisfecho di mi estu- 
dio aunke tin algun kenmerken, mas 
o menos asina, cu ta impidimi pa bai 
mas adilanti. Akinan bo no tin faci- 
lidad pa studia, bo no tin bo lesse- 
naar of bo ta yega cuminda no ta kla 
i cu stoma bashi bo no tin gana di 
studia tampoco. 

Pa ora bo haya cuminda ya ta laat i 
despues di come, bo ta haya sonjo i 
bo no tin gana di studia mas. Bo ta 
bai drumi pa lanta mayan 5'or pa bai 
skool i esei ta un cos masha fastioso 
mes. 


E FINANCIA 


Esei si mi no ta contento cu ne. Nos 
ta hayando fls. 3.000,— pa aña di go- 
bierno i esei no ta yega pa nada. E 

FRUTA FRESCO 
pa bo pasa-boca... 
FRUTA FRESCO 
pa decora bo bolo... 


Mp, 


CORDA BUSQUE PA E 


DIANAN DI FIESTA! 


FUHRMANN 





Colombianonan mes a reken pa nos 
na Pesos i nan a bisa nos cu esei no 
ta yega pa nada. Hasta mi hendenan 
mester a sponser mi dos tres biaha 
caba. Awor aki mes mi mester skir- 
bi nan un carta pa mas placa, paso- 
bra akinan cos ta masha malo mes. 
Un peticion special ta bai na Gobier- 
no pa drecha esaki. 


COLOMBIA, CARO O BARATA? 


Pa un estranhero e ta barata. Pero 
semper e Colombianonan ta cobran- 
do algo na prijs di estranhero. Asina 
ta cu einan bo no tin chens di tabla 
cu nan. 





BONAIRE 
CURACAO 

ST. MAARTEN 
NEW YORK 


TEMPO LIBER 


Den mi tempo liber mi ta bai cine. 
Of nos ta bai hunga volleyball, paso- 
bra nos tin un team aki. Of bo ta 
hayami sinta den parque Salitre, 
djies sinta waak e hendenan. Mi tin 
un mucha muher akinan, pero nada 
serio, mi ta prefera casa cu un Aru- 
biano. 


DIFERENCIA 
COLOMBIA| ARUBA 


Na Aruba nos tin hopi mas libertad. 
Aki na Colombia bo no tin ne. Aki- 
nan bo mester sa e ora, e lugar i un- 







Revista Amistad ta hasiendo tur su 
posibel pa cuminsa cu un cas estu- 
diantil Antiyano pa e estudiantenan 
cu ta studiando na Colombia. 

Esaki lo bira un sitio na unda tur e 
estudiantenan Antiyano por biba i 
alavez tur informacion di Antiyas lo 
yega einan. Tambe nos lo percura 
pa tin un representante cu lo defen- 










Hobennan 
estudiante 
Arubiano 
practicando 
volleyball. 





PRONTO UN CAS 
ESTUDIANTIL ANTIYANO 


de e interesnan di e estudiantenan 
na Colombia. 

Ta intencion di nos tambe pa cumin- 
sa cu un Oficina informativo na Bo- 
gotá, na unda tur viaheronan Anti- 
yano, cu ta bai Bogotá por haya tur 
clase di informacion tanto riba te- 
reno medicinal como turistico. 

Esaki mas bien pa bo por haya p.e. 






un bon hotel na prijs un poco mas 
barata, tambe mediconan adecuado 
na un bon prijs. Esnan interesa pa 
haya informacion adecuado for di 
awor si nan ta viahando pa Bogotá 
por yama oficina di Revista Ami- 
stad. 


E grupo di 
estudiantenan 
Arubiano 
ricibiendo e flane 
di Revista 
Amistad - Aruba 


da bo ta camna. Si bo sa esei bo ta 
sure, pero si bo no sa, bo ta masha 
mal para mes. 


E WELGA DI ESTUDIANTENAN 


Mi no a siguie. Es decir, aunke nan a 
cuminsa welga nos tabata bai Uni- 
versidad, pero nos tabata bolbe bek, 
pasobra no tin les, pero e cos di bai 
manifesta i cosnan asina, mi no ta 
kere nos ningun ta bai aden. Mi no 
por bisa cu mi ta di acuerdo cu ne of 
no, pasobra mi no ta al tanto di dje. 
Pakiko e ta? Mi a tende ta e strike di 
Vailtex cu e cosnan ei, pero mi no 
por bisa nada concreto di dje si. 

Por ultimo mi kier a manda un sa- 
ludo pa tur Arubianonan. Tur cos 
bon. Mi ta spera cu e independencia 
bin mas liher. Pronto! 

Tambe mi kier a pidi Amistad i Sr. 
Atan Lee si nan por a manda algun 
flanel pa nos team di volleyball aki- 
nan pa nos por hasie mas propa- 
ganda cu e cosnan ei. Un paar di 
wega cu nos a hunga caba, nos a 
hasie bastante furor caba. Saludo na 
mi mayornan, special na Eloina Vro- 
lijk. 


Studiando auxiliar ingenieria i 
auxiliar arquitectura ta 
HAROLD TROMP di Oranjestad, 
nasi dia 12 mei 1957 na Aruba. 
Ela caba Mavo 


Harold ta studiando su so i ta ke- 
dando den e bario de los Sepios. 
Tambe ta keda aki hunto cu ne su 
ruman homber i Adi Saladin. 


PROBLEMA ENCUANTO 
ADMISHON? 


Mi no tabatin problema pa wordo 
admiti, solamente cu mi a bin sin 
visa, pasobra si mi a warda ariba 
visa lo mi a cai laat pa skool. Akinan 
mes mi a sake, pero awor tin un ley 
cu bo no por saka visa mas akinan. 
Mi a bini for di oktober, pero mi a 
bai bek. Mi visa a cuminsa corre for 
di februari. 

Mi mester a hasi un test prome cu 
mi a wordo admiti na Universidad; 
esaki tabata concerni pa mi un test 
por escrito, pero despues nan a 
lague cai. Mi a expresa mi mes cu e 
director, cual ela gusta i a keda pa- 
pia cumi mas cu tur otro. E no ta un 


16 





HAROLD TROMP, studiando 





ingenieria i arquitectura: “MI ta 
conseha tur futuro estudiante pa no 


bin aki cu buya”. 


Universidad, pero un carrera enter- 
medio i e yama Escuela Arte Vise- 
nio. Mi ta ricibiendo masha bon co- 
operashon di mi amigonan aki. 


CONSEHO PA FUTURO 
ESTUDIANTENAN 


Mi no mester a aserka ningun em- 
bahador, pasobra door di forza di mi 
ruman homber, cu tabatin un ana 
caba aki nan mi a wordo yuda. Ela 
yudami hopi pa mi a hayae skool. 

Mi mester conseha tur futuro estu- 
diantenan pa no bin aki cu buya. No 
pensa pa bin gasta placa, pero waak 
bon prome pasobra bida aki no ta 
manera na Aruba. Tambe nan 
mester bini cu un diploma i cu nan 
visa inan mester tin amor pa e estu- 
dio. Si bo no tin amor pa e estudio 
bo ta fracasa, manera hopi a fracasa 


* caba. 


BIDA NA COLOMBIA 


Mi a scohe Colombia pa studia, como 
cu e ta salibo mas economico i e es- 
tudio ta tremendo akinan. 

E bida a bira caro, no ta e Colombia 
di prome. Cuminda, panja i huur di 
cas, tur a subi. Colombia a cambia 
hopi mes. 


Actualmente mi ta pagando 2.500 
peso di huur, $ 80,—. Cu esaki bo ta 
haya bo cuminda plus bo ta paga 
extra bo 100 peso pa 5 laba di panja. 
Esaki no ta inclui den e 2.500 peso. 


MATERIA 


E materia cu mi ta haya ta inclui 
construccion. E estudio aki tin hopi 
mas ventaha cu un profesional. Pero 
tin desventaha cu un profesional 
tambe. 


ARUBA | COLOMBIA 


Mi ta haya hopi falta di Aruba. E 
bida ta diferente akinan. Tur hende 
tin problema cu gobierno i cu e pre- 
sidente. Esaki ta un problema 
grandi i esaki ta causa un welga tur 
luna. Luna pasa tabata di estran- 
heria. 


DIFERENCIA ENTRE 
ESTUDIANTE COLOMBIANO 
I ARUBIANO 


Mi tin bon contacto cu algun estudi- 
ante di mi klas. Tin diferencia entre 
un costeño i un cachaco di Bogotá. 
Un cachaco tin mas finesa, en cam- 
bio un costeño ta mas simpel. Un ca- 
chaco ta hopi mas educa. 





TEMPO LIBER 


Den mi tempo liber mi ta studia, 
tambe mi ta train tur siman i mi ta 
bishita e otro estudiantenan. Mi ta 
distrai mi mes cu cine tambe. Pero 
casi no ta resta placa pa esei, paso- 
bra mi no ta cu beca, ta mi mama ta 
mandami pa luna $ 100/$ 140,—. Ta 
depende con e por. I materiaal ta 
caro aki. 

Mi a hasi un apelacion pa beca sii mi 
mama a manda bisami cu nan a man- 
da yamami pa un medische i psycho- 
logische test. Pero no tin problema. 
Mi ruman tambe ta te meimei di aña 
ela haya beca, ora e tabata aki caba. 


WELGA DIESTUDIANTENAN 


Ta difisil pa mi bisa si mi ta di acuer- 
do cu e welga of no. Un parti nan tin 
razon, otro parti nan no tin. Segun 
mi ta e profesornan tin problema cu 
gobierno i e estudiantenan ta apoya 
e profesornan. 

I cu e apoyo ei nan ta hasie di mas. 
Nan a cuminsa cu un manifestacion, 
despues cambie cu un welga gene- 
ral. Tiramento di piedra. Masha 
grandi. Trintamil estudiante ta wel- 
gando. Nan a dicidi di sera i pone 
vakantie mas trempan, 1 siman mas 
prome. 

Harold ta conta nos cu e no tin mu- 
cha muher na Colombia i cu e ta 
spera di casa cu un Arubiano. 
Finalmente Harold ta manda cumin- 
damento pa su mama, tata i ruma- 
nan i tur hende di Aruba. 


LIDIA DE CUBA di Noord, 

nasi 9 juli 1955 a caba su Mavo na 
Maria College. I despues a bai 1 anja 
avond-havo. 

Lidia ta biba na Aruba di mama i 
tata Arubiano i nan ta 7 ruman 

na cas 


Lidia ta studiando na Sena, admini- 
stracion hotelera i nan ta kedando 
cu ocho Arubiano hunto na cas. 
Gracias na cooperacion di Sr. Frans 
Figaroa, kende a pidi un entrevista 
pe, ela haya un beca pa Colombia. E 
no tabatin ningun problema cu 
esaki. 


NINGUN CONTACT 


Mi no tabatin ningun problema pa 
wordo admiti. Prome mi a bai tres 





Nos fotografo a sorprende Lidia de 
Cuba ainda riba su cama. 


luna na estrenado i despues nos a 
dicidi di bai Sena. 

Prome biaha ora nos a yega nos no 
tabatin ningun contact cu ningun 
hende, ta nos mes mester a busca 
nos cuenta. Dia nos a yega Tim ta- 
bata ki caba un siman. Tim a fix tur 
cos pa nos i nos a djies bai skool pa 
su mayan mes. 


Na Aruba nan no a bisa nos nada di 
embahada. Nos no a haya ningun in- 
formacion. 


CONSEHO 


Un estudiante cu ta bin studia na 
Bogotá na prome lugar mester 
busca tur informacion, pasobra Co- 


LIDIA DE CUBA, studiando na sena, 
administracion hotelera: 








”Buska bon 
informacion 
promer, pasobra 
Colombia ta un 
pais masha dificil, 
hopi peligroso 
mes. Aruba ta 
hopi mas trankil”. 


lombia ta un pais masha difisil, hopi 
peligroso mes. No ta prome biaha cu 
mi a bini Colombia, pero e biaha 
prome mi a bin pa keiro, pa biba ta 
hopi otro aki. 


ESTUDIO HOTELERA 


Mi estudio ta un curso pa hotel. E ta 
diferente for di Universidad, paso- 

bra fuera di lesnan bo ta haya prak- 
tika tambe. Bo ta haya teoria i prak- 
tica, tambe bebidas, administracion, 
contabilidad etc. I tur cos ta wordo 
hasi na Spanjo so. Tin dos taal, 
Frances i Ingles, pero ami ta tuman- 
do Frances so, pasobra Ingles mi sa 
caba. 

Ora mi caba e estudio aki mi por 
traha den cualkier ramo, pasobra 
toch ta den tur ramo nos ta haya e 
vaknan. Bo por bira hasta manager. 


OPINION DI COLOMBIA 


E clima ta dushi, pero e ta hopi peli- 
groso pa estranhero. Pa un mucha 
muher sali anochi e ta peligroso. 
Den tur sentido e ta diferente for di 
Aruba. Aruba ta hopi mas trankil, 
na Colombia semper tin tension. 
Tambe Colombia ta caro, principal- 
mente pa locual nos ta haya na beca. 
Hayando f. 3.000,— pa anja i pagan- 
do 4.000,— pesos pa luna pa perso- 
na, bo mester frifri, pasobra bo mes- 
ter cumpra uniform i boeki, cu no ta 
barata. Ta bon cu mi mama ta yu- 
dami cu cens. 


SUPLICA NA GOBIERNO 


Pa agrega mi kier a pidi Gobierno 
pa hisa e placa di beca un tiki. Nos 
tabata e proefkonijn, pasobra nos 
tabata e promer grupo cu a bini. Mi 
ta haya cu mester informa con e 
bida ta aki i cuanto cens mester 
duna pa biba bon. 


MENTALIDAD 


Aki nan ta mas sera cu nos. Nos tin 
mas libertad i tambe mi no ta haya 
cu nan ta mas inteligente cu nos. 

E unico problema cu mi tin ta e idio- 
ma. Mi estudio ta bai bon i mi ta 
spera di cabe. Mi ta tumando bijles 
di Quimica, pasobra esaki ta un 
materia cu mi no a haya nunca. 

Mi no tin mucha homber aki, paso- 
bra Colombiano no ta mi tipo. 


WELGA 


Tur dia mi ta pasa ei banda pa mi 
bai skool i tambe mi a lesa den co- 
rant di dje. Mi ta haye hopi peli- 
groso. Ami lo no participa nunca 
aden. Tampoco mi no ta di acuerdo 
cune, pasobra segun mi ta un grupo 
di hende ta steek op e estudiante- 

RUDOLF GOELOE, studiando pa 





ingeniero: "Tin hopi diferencia cu 
Aruba tambe. Na Aruba bo por papia 


cu mas libertad”. 


nan. Ta esei ta trese tur e proble- 
manan. 


TEMPO LIBER 


Den mi tempo liber mi ta studia, bai 
bijles, hunga volleyball, sali un 
biaha bai otro ciudad. 

Mi ta termina mandando hopi salu- 
dos pa tur Arubianonan i pa mi fa- 
mianan. 


RUDOLF GOELOE 

ta di San Nicolas, nasi dia 19 april 
1952. Rudolf a caba su LTS i MTS 
na Aruba i despues a dicidi di 
manda formulario aden aplicando 
pa un beca 


Actualmente Rudolf ta studiando in- 
geniero electrica/electronica. 


COLOMBIA 


Rudolf ta conta nos cu e no a haya 
ningun problema pa wordo admiti i 
tampoco e no mester a pasa ningun 
test. 

Mi ta studiando na Universidad de 
los Andes cu ta un di e mihornan. E 
bario na unda mi ta biba yama Nor- 
mandia. Mi tin seis luna caba akinan 
i mi ta bai caba mi segundo simes- 
ter. Mi estudio ta dura cinco aña. 


PROBLEMA 


Unico problema cu mi tabatin taba- 
ta pa haya un cas, mi mester a keda 
na hotel. Ta bon cu mi conose un 
mucha muher aki cu a conta su ma- 
ma e problema. Imaginabo cu nos 
tabata paga 3.500 pesos pa luna pa 
un cas. E ora e mama a bisa nos cu 
ta un ladronicia, anto ela busca un 
cas, na unda nos ta paga solamente 
2.000 pesos. Esei mes tabata yega 
pa awa, luz, cuminda etc. Aki ni em- 

bahada no a yuda nos. E no a hasie 
nada pami, mi no sa si pa e otronan. 
Mi ta conseha tur futuro estudiante- 
nan pa busca un representante pa 
yuda nan aki. 


PROBLEMA FINANCIERO 


Tambe mi tin problema financiero 
economico. Ami ta haya f. 4.000,— 
pa ana. E ta yega si, pero e simester 
pasa mi mester a paga 10.000, — pe- 
sos pa Universidad. E biaha aki 
14.000,— pesos plus boeki serca ta 
hopi caro. I cada simester e ta subi. 
Ta resta masha poco. E ta hopi li- 
mita. Mi no ta cumpra mi pañanan 
aki, pasobra ta mucho caro. Ta for di 
mi tata mi ta haya ayudo. Cada 6 
luna mi ta haya f. 2.000,—. Kitando 
pasahi i pa visa a resta f. 1.200,—, 
esei kier meen 20.000 pesos, pagan- 
do 14.000,— pesos na Universidad. 
E resto mi mes ta warda. Boeki so 
ta costa 2.000 pesos. 

Den mi tempo liber mi ta studia. 
Durante vakantie mi ta bai un pue- 
blo cu mesun clima cu Aruba, yama 
Girardot. Tambe mi ta hasie de- 
porte. 


DIFERENSIA 
ARUBA| COLOMBIA 


Mi a custumbra cu e cuminda. Sola- 
mente cu e bus mi tin molester. E 
bus ta pasa 61/9 or i skool ta cu- 
minsa 7 or. Di aki pa Universidad ta 
3/4 ora. Asina ta cu tur dia mi ta 
yega 1/4 ora laat. 

Tin hopi diferencia cu Aruba tambe. 
Na Aruba bo por papia cu mas liber- 
tad. Pa agrega mi kier a pidi Go- 
bierno drecha e financiamente pa 
nos, pone maske ta f. 500,— mas 
ariba, pasobra Universidad ta caro 
aki. 

Tambe bo por participa den tur cos. 
Aki tur cos ta limita. Por ehempel 
awor mes cu e welga, e estudiante- 
nan no por papia nada, pasobra mes 
ora nan ta haya nan confronta cu e 
oficina militar. 

Aunke mi ta contra e welga, paso- 
bra mi ta kere cu ta algo planea pa 
politica, pasobra tin votamento e si- 
man aki cu ta bin. Aña pasa nan a 
welga pa e mes un cos. Hospitaal pa 
estudiantenan di medicina i Gobier- 
no no kier duna nan. Tambe mi kier 





a manda un saludo pa tur hende di 
cas. 


Entrevista cu un bon conosi di 
Aruba, CASANDRA SPELLEN 


POPULARIDAD 


Casandra ta activo den Mascaruba. 
Tambe e tabata jurado durante un 
Song Festival di De Trupialen i ela 
yuda Rhoda cu su alumnonan, es- 
pecialmente den tumamento di exa- 
men i tambe den un programma di 
mucha cu ela organisa. Casandra a 
nase na Aruba dia 8 april 1956. Des- 
pues di caba su Mulo A ela sigui pa 
kleuterleidster A i despues pa 
hoofdakte. 


ASERCAMIENTO DI GOBIERNO 
PA STUDIA MUSICA 


Varios biaha Gobierno a aserca nos, 
ami i Ruben Geerman, cu tambe ta 
activo den musica, pa nos bai studia 
musica pa despues duna les. Nos a 
accepta, aunke na principio e tabata 





CASANDRA 
SPELLEN 


haciendo 
su tarea 


Arubaanse Verffabriek N.V. 


Aruba Paint Factory, Inc. 


L. G. Smithboulevard 144 
P.O. Box 297, Tel. 2519 
Oranjestad, Aruba, 

Neth. Antilles 

Cable: AR VEF A-Aruba 

un problema. Nos a pensa hopi cos 
bon prome, pasobra bo no por ac- 
cepta algo di ripiente. 

Prome bo mester check con e placa 
ta compara cu esun di Aruba. Nos a 
accepta pa yuda Gobierno, door di 
bin aki i bai bek pa yuda nan hende- 
nan. 


NA ARUBA MAS LIBERTAD 


Despues di a traha un aña na Aruba, 
economicamente independiente, fi- 
nancieramente, awor bo ta mira e 
diferencia di a accepta e beca aki. E 
diferencia ta cu bo no tin tanto liber- 
tad manera na Aruba. Aya bo ta 
probecha traha, bo tin bo mes sala- 
rio. Bo ta sali unda ku bo kier. No e 
placa so, pero e ambiente ta com- 
pletamente otro. Aki bo no por 
hasie asina. Bo no por sali tur ora 
ariba caya, vooral awor ta mas peli- 
groso. | 


PAKIKO COLOMBIA? 


E sistema hulandes ta totalmente 
otro. Na Aruba e sistema hulandes 
ta teoria prome. Un mucha anti- 
yano, prome dia e kier praktika. Ora 
e sinta na un piano por ehempel e 
kier toka prome, sea kiko cu ta, un 
cos di loco. No ta importa, pero e 
sistema hulandes ta sifiabo hopi teo- 
ria prome, i despues e praktika di e 
instrument cu bo escohe. 

Ami semper a bai na e principio con 
e mucha ta. Semper mi a aserca e 
mucha manera nan mes ta pidi. 


HONG 
KONG 


Tel. 2966 - A. Laclé blvd. 19 


AINESE 
FOOD 


Hong Kong Restaurant 
habri for di 1 l'or te 
11”or di anochi 

CON VERGELIJK E ESTUDIO 
AKI 


Aki mi a ripara cu e profesornan ta 
asercabo hopi mas personalmente. 
Nan ta cuminsa di biaha, waak con 
bo technica ta i nan ta waak con 


leew bo ta cu esei. Nan ta waak con 


leew bo ta ariba piano, pasobra na 
Aruba bo tabatin un base caba i nan 
ta huzgabo cu esei. 

Pero desgraciadamente loke nos a 
haya na Aruba tabata completa- 





JA- 
0 le 


mente otro i nos mester a cuminsa 
ful abao. Awor aki nos ta siguiendo 
basta bon. 


CON YAMA E ESTUDIO AKT? 


E estudio aki no ta wordo apoya 
door di Gobierno. E yama Centro de 
Orientacion Musical de Francisco 
Cristancho. E ta un Academia par- 
ticular. E ultimo dos añanan nan ta 
pleitando pa gobierno apoya nan pa 
nan wordo reconoce, pa bo ta be- 





E A ee ee ae en TE a Sn ee ee ee a F 


voegd anto. 


TIN CONSERVATORIO 
NACIONAL TAMBE 


Nos tabata inskribi akinan prome, 


pero ora nos a bin aña pasa aki i cu 
nos a sigui e lesnan un siman largo, 
nos a ripara cu e lesnan tabata mas 
pedagogia, psychologia, didactica. 
Esta nan tabata exigiendo na prome 
lugar cu bo mester bira un profe- 
sora, un maestra. Pero door cu nos 
tabatin e papelnan caba nos no a 
waak e necesidad ei mas. Nos tabata 
haya cu nos tabata perdiendo tempo 
i locual nos a bin studia mes tabata 
bin na di dos lugar. E ora ei nos a 
haci algun informacion i nos a yega 
na e academia aki. 


PROBLEMA DI SKOOL 


Unico problema cu a surgi tabata e 
problema di skool. Voor de rest nos 
a haya lugar di keda mes ora. 

Bueno esaki tabata un problema 
masha delicado mes. 

Mi no sa con pa splika e cosnan ei, 
pasobra mi no por bisa ta falta di 
Aruba so, of ta di Colombia, mi no 
sa. Si por ta falta di tur dos banda 
eigenlijk, pasobra na Aruba ora cu e 





embahada a manda puntra ken e es- 
tudiantenan aki ta pa studia musica, 
nan a haya como contesta di Aruba, 
cu nan no a duna ful nos back- 
ground, anto nan a manda djies 
nomber i fecha di nacemento, pero 
locual nos tabatin di papelnan nan 
no a manda embahada. 

Nan a lubida di manda locual tabata 


mas importante i ta pesei nan a' 


scoge e universidad aki pa nos, door 
cu nan no a haya e informacion ne- 
cesario. 


DIFERENCIA 
COLOMBIA| ARUBA 


Colombianonan tin un sistema com- 
pletamente otro for di nos tambe. Si 
bo hayabo enfrenta cu un problema i 
bo ta solucione na bo manera, nan ta 
keda descontento cu esaki. Nan no 
ta keda satisfecho. 

Por ehempel e problema aki mes di 


skool. Nan no a keda completamen- . 


te contento cu nos a kita di e Uni- 
versidad. Tur dia nan ta lanta pun- 
tra nos ”pense un biaha mas, bin 
bek otro siman”. 


MODO DI BIDA 


Nan modo di biba, nan cuminda, tur 


CASANDRA 
SPELLEN 
entreteniendo 
nos durante 

e entrevista 


cos ta completamente otro. Pero ya 
nos a cuminsa adapta nos mes caba 
na tur esei. Na Aruba nos tin hopi 
mas hospitalidad. Akinan bo meşter 
yama di antemano bisa nan cu bo ta 
bin tal i tal ora. Tin ora bo ta hasi un 
afspraak pa tal ora: abo ta yega 
punctualmente, nan mes ta yega un 
of dos ora mas laat cu bo. Pero mi a 
custumbra cu e hendenan caba. 


INTELIGENCIA 


Encuanto inteligencia mi no ta durf 
papia, pasobra te ainda mi no a bai 
di e leew ei pa mi kwalifica esei. 
Pero tin di e muchanan ta haya hopi 
problema cu nan skool mes, p.e. cu 
Spanjo i tin biaha e profesor ta spli- 
ka tal i tal cos, nan no ta comprende, 
i abo mes cu ta stranhero ta com- 
prende prome cu nan. 


FALTA DI ARUBA 


Bueno, ayera cu mi a hasi afia mi a 
haya hopi falta di Aruba, pasobra bo 
cas ta bo cas. Maske cu bo ta cu tur 
bo amistadesnan, semper bo ta pre- 
fera cu e momento ei bo ta cu tur bo 
hendenan. Por ehempel ora bo haya 


_ griep cu e cosnan ei, mama semper 


ta para na cama pa yudabo; aki bo 
no tin ningun hende. 

Pa Carnaval mi a bai Aruba bai 
jump, pasobra un Arubiano sin Car- 
naval no ta un Arubiano. 


ACTIVIDADNAN 


Nos mes ta organisa tur nos fiesta- 
nan aki. No tin comision pa esei. Ge- 


ail E 


Floristeria 


Hoffie Elaine 


Fergusonstraat 26 - Tel. 4629-1405 
Nos ta prepara cu atencion especial, 
tur bo areglonan especial. 

woon dos siman pasa, nos tabata dos 
dia liber, tabatin un fiesta religiosa 
akinan i nos a haya dos dia liber. 

Un di e mucha muhernan a bini cu e 
idea pakiko nos no ta invita e otro- 
nan pa hasi un dia Arubiano. Haci 
sport, nos mes ta cushina etc. Tur a 
haya e idea masha leuk i tur a bini. 


ESTUDIO 


Mi no tin duele cu mi a bini akinan. 
Di otro banda e ta un bon experien- 
cia pa mi si. Tur cos ta depende di 
nos mes con nos ta avansando den 
nos studio, mas lihe bo ta caba. Ma- 
nera nos ta bayendo nos ta keda kla 
den dos aña i mei, si no bini otro 
problema. 


SPERA DI TRAHA PA 
GOBIERNO 


Gobierno a keda di waak pa un tra- 
bao pa nos; segun mi a comprende 
di Hendrik Croes, cu e kier pa nos 
yega bek Aruba pa nos yuda e hen- 
denan, pasobra manera na hotelnan 
tin hende cu ta toka, pero nan no tin 
conosimiento di lesa noot. Nan no sa 
pakiko nan ta toka asina eigenlijk. 
Nan falta e teoria. I nan tin e cos ei 
den nan, cu nan ta kere cu nan ta 
hende grandi i nan no por bai les, 
nan ta sinti nan fastioso, cu nan por 
bai les. 

Ariba nos pregunta si e ta na altura 
di e welga di estudiantenan, Cas- 
sandra ta contesta nos cu e no a 


sigui esaki i cu e no ta interes den 
dje tampoko. 


NOCHE ARUBANO 


Tin biaha nos ta organisa un Noche 
Arubano aki mes na cas. Ela bira 
nos Club. Nos ta pone nos disconan 


antiyano toka, tur hende ta contri- 


bui, por ehempel e mucha homber- 
nan semper ta trese nan botter i di 
parti di e muhernan, nan ta draag 
bij tanto placa i nos ta cumpra 
snacks etc. 


MACHISMO 


Ariba nos pregunta si e tin mucha 
homber akinan, Casandra ta con- 
testa nos cu no. E tin varios admi- 
rador si pero su deseo ta pa casa cu 
un Arubiano. Aki nan sistema ta 
hopi otro cu di nos. Aki machismo ta 
tur loke ta manda. E homber tin de- 
recho den casi tur cos, e muher no 
tin nada di bisa. 


PROBLEMA DI PLACA 


Mi ta hayando pa aña f. 4.000,—. 
Esei no ta yega. Na prome instante 
nos mes a manda puntra Gobierno, 
pero nos no a haya contesta te 
ainda. E ora nos a bai embahada i e 
a keur tur nos papelnan i nos gas- 
tonan cu nos tin i cu e tambe a ri- 
para cu e placa no ta yega, i e ora e 
tambe a tuma iniciativo i na su 
turno ela skirbie Gobierno i manda 

Tur Diahuebs anochi di 8.15 pa 11.00 
DISCORAMA via Radio Hoyer 1 


Tur Diasabra nochi di 9or pa 12’or 
SAFE-DRIVING via Radio Hoyer 1 


Tur anochi di 8.30 pa 11’or¢ 

SAFE-DRIVING via Voz di Aruba 
Tur Diadomingo anochi di 7’or pa 10'or 
DISCOMUNDIAL via Voz di Aruba 


Tur esakinan y hopi mas presenta y produci pa 


Addison 
Programs Co. 


Y CORSOW, tel. 44287 






ARUBA, tel. 8071 


telegram na Ministronan, pero te 
ainda e tampoco no a tende nada. 


COLOMBIA TA CARO I NOTA 
DI CONFIA 


Colombia tin cierto cosnan barata, 
pero por ehempel boekinan di skool 
ta caro. Esei ta e problema cu nos ta 
den. Tambe e luga unda nos ta keda, 
e huur, nan ta cobra bo mas ora nan 
ripara cu bo ta stranhero. 

Dilanti bo cara nan ta bon cu bo, 
pero ora bo bira bai nan ta otro hen- 
de caba. E bida aki ta hopi duro. 

Pa agrega Casandra ta spera cu go- 
bierno lo hasi un esfwerzo pa yuda 
nan cu nan problemanan financiero. 
Tambe Casandra ta manda hopi sa- 
ludo pa tur hende, tur conocirnan i 
tambe na nomber di tur e otro estu- 
diantenan. 


JERRY FRANCA, NASINA 
ARUBA DIA 4 JULI 1951 


Jerry ta casa cu Sra. Gladys Fran- 
ca-Bruges, di cual matrimonio a 
nase Ryan Franca, kende tin dos 


led 


ana. 


_ Despues di a caba su Mulo na La 


Salle College ela sigui 1 afia di Boek- 
houden. Pero e no a caba e curso 
aki. Mesun tempo ela traha cu Basi 
Ruti Hotel. Ela traha seis afia na 
hotel. Dia 28 juli awor Jerry ta hasi 
cuater afia casa. 


BECA 


Como cu mi a ripara cu nunca lo mi 
por yega na un puesto mayor den 
hotel mi a dicidi di bin bek pa sigui 
studia. Semper nan ta exigi stran- 
hero of papelnan. Mi a hasi tur mi 
esfwerzo, mi a tuma contacto cu Sr. 
Hendrik Croes, kende a fix tur cos 
pami. A tuma hopi tempo prome cu 
mi a bin kla, seis luna, mi a pidi beca 
na januari i mi a sali na augustus. 
Na november mi a bolbe bek Aruba _ 
i mi a bini bek Januari atrobe. A, 

Mi no tabatin ningun problema pa 
wordo accepta. Gobierno mes a 
regla tur cos. Despues di un siman 
mi por a drenta Universidad. Mi a 
tuma un curso special di Spanjo, 
matematica i quimica, pa tres luna, 
prome cu mi a drenta Universidad. 
E estudio ta duro cinco aña i nan ta 

Fam. JERRY FRANCA na Bogota, 


Colombia. 


exigi bo tur simester, asina cu bo no 
por hasie den tempo mas corto. 


COLOMBIA 


Mi a scoge Colombia como cu mi no 
por a bai Puerto Rico, pa motibo di 
un problema encuanto visa i Go- 
bierno. No tabata kedami pa scohe 
otro pasobra ta dos dia prome nos a 
haya sa, i yae ora ei mia zeg op mi 
trabow caba. 


Nos ta tres studiando den e ramo 
aki. Uno a bai bek Aruba pasobra 
ela haya problema financiero. E ta- 
batin beca pero e mester a geef op. 
Placa di Gobierno no ta yega ni pa 
skool. Si bo paga bo skool mes, anto 
bo no por keda. Ami ta hayando 
f. 3.000,— pa aña. Skool ta cobra nos 
$ 300,— pa simester, casi 6 luna. Na 
huur mi ta paga 8.000,— pesos i esa- 
ki ta inclui tur cos. Cue f. 3.000,— ei 
mi mester cumpra boeki, skool, i e 
mester yega pa mantene mi famia. 
Actualmente mi famia ta aki, pero 
nan ta bayendo bek, como cu mi 
señora no tin visa. Ta como mi taba- 
tin placa gespaar mi por a bini cu 
nan, pasobra mi mester a paga peie 
mucha. 

Si mi pidi,mi mayornan nan ta yu- 
dami, pero mi ta mayor di edad i mi 
ta casa caba, mi no por steun ariba 
famia. 


DIFERENCIA 
ARUBA| COLOMBIA 


Aki bo mester tene cuidao ora bo ta 
camna, semper bo mester ta alerta. 
Bo no por hasie cierto cosnan. Aru- 
ba ta un paraiso compara cu aki. 
Prome dia ya mi a sinti e presion di 
e sistema di bida aki. 

Aki bo no por come tur cuminda, 
pasobra tin hopi hende ta sufri di 
Amibas. Bo ta haya un dolor pisa i 
despues un diarree. Aki nan ta sufri 
masha hopi mes di dje. E bida aki 
nunca ta trankil. Mi a mira relnan, 
tiramento di piedra, polis cu ma- 
chine gun arma den man. 

Vooral awor cu nan mag tira, bo 
mester tene masha cuidao. Actual- 
mente mes tin un welga di estudi- 
antenan, pero como stranhero bo 
mester keda leew sino nan ta saka- 
bo for di aki. 

Colombia ta mas caro cu nos Aru- 
biano ta kere. 


FINANCIA HOPI ABAO 


E suma cu nos ta haya ta hopi abao. 
Por ehempel si mi no tabatin placa 
di mi mes lo mi no por a trese mi 
famia. 

Mi a manda gobierno diferente car- 
ta pa pidi aumento. Pero te dos luna 
pasa mi no a tende nada di emba- 
hada. 

Jerry Franca haciendo su tarea. 


Nos no por a paga ni skool, pero co- 
mo cu nos ta aki caba, nan ta laga 
nos bai, ya cu nan sa cu nos tin pro- 
blema cu Gobierno. 


MENTALIDAD 


Nan mentalidad no tin mucho dife- 
rencia. Door cu bo ta stranhero nan 
ta masha sociaal. Nan ta splikabo 
kiko bo mester hasie. Ki ora bo mes- 
ter hasie. 

Pa bo no camna ariba caya. Ora bo 
tin problema nan ta bisabo tuma 
contacto cu nan. Ariba caya mi no 
tin muchu contact cu e hendenan. 
Entre e estudiantenan Arubiano si 
tin hopi bon union. 


TEMPO LIBER 


Ora no tin les pa hasi nos ta bini 
hunto i nos ta organisa un sportdag. 
Nos ta canta canticanan di Aruba. 


ASEGURO 


Gobierno a priminti e estudiantenan 
un aseguro tambe, pero te ainda nan 
no a hasie nada ariba dje. E aseguro 
mester ta di accidente i bida. 


WELGA DIESTUDIANTENAN 


E welga a cuminsa pa motibo di e 
problema di hospitaal di gobierno. 
Nan no tin nada pa traha eiden cu 
ne. E ta masha verval. 

Ora e estudiantenan a protesta, Go- 
bierno a pone presion ariba nan, ela 

pone solda etc. Tambe nan a bin 
haya un estudiante morto. Nan a 
tire, i ela keda casi 12 ora den Uni- 
versidad sin por sali, pasobra polis 
no kier a lague sali. Ela muri paso- 
bra ela sangra bai. 

Mi ta di acuerdo pa un welga pa 
derecho humano, pero aki tur cos ta 
arma. Mi lo no a apoya e welga, pa- 
sobra mi no kier tin niks te maken 
unda tin arma. 

Pa agrega mi kier a pidi Gobierno 
averigua e suma duna na e estudi- 
antenan, waak si nan por regle mas 
pronto posibel, pasobra nos mes a 
keda debe Universidad $ 300,—. I 
otro simester nos mester $ 600,— pa 
drenta. Si nos no pague, nos no por 
drenta. 

Finalmente mi kier manda un 
saludo especial pa Aruba en general 
i pa mi famia special. 


AGUSTIN WERLEMAN, 
mehor conosi como Tim a nase na 


Aruba dia 1 juli 1956 


Despues di caba mi Mavo-Havo mi a 
traha casi un aña na Departement 
van Financien. Pero semper mi kier 
a studia algo di aviacion, den e ramo 
ei. Pero na Havo nan a cambia mi 
pakket, ie ora mi a hayami obliga pa 
siña algo den e richting ei. 

Mia dicidi di studia algo di turismo. 
Mi tata a yudami cu mi papelnan. 
Ela regla tur cos pa mi a bini. 

COLOMBIA 


Den prome instante no ta ami mes a 
skoge Colombia. Ta Gobierno ta 
buscando un lugar cerca, mas ba- 
rata, pa e estudiantenan por bai. 
Ami cu Swinda Maduro a bin prome 
pa hasie un test. Tambe mi kier a 
waak prome con e estudio ta bai. 
Prome mi kier a bai Hulanda of 
Puerto Rico. Mi a wordo admiti tur 
cos na Puerto Rico. Pero ya nos a 
pasa e test aki caba i tur cos a bai 
bon, i nan mester accepta nos, como 
cu ya nan a mandabo aki caba. Nos a 
wordo admiti sin problema. 


PLACA UN PROBLEMA? 


Pa mi mes e placa no ta un proble- 
ma. Mi ta haya 


cierto suma, 





f. 4.000, — pa aña. Nos ta paga mita 
so. Ora gobierno drecha e asunto 
nos ta paga loke nan kier. E director 
a baha e suma, pasobra ela haye 
mucho halto. 

E suma mester cubri tur gastonan. 
Mester biba masha zuinig cune. Ta 
hopi diferente mes cu tempo mi ta- 
bata traha. Mi placa ta yega net net. 
Si mi mester placa nan ta yudami si, 
pero ya cu mi tata ta duna ouder- 
lijke bijdrage mi no tin gana di pun- 
tra, pasobra e ta paga na gobierno i 
si mi bai pidi ariba tambe. Lo mi 
haya si, pero mi no ta haya necesa- 
rio. Si mi mester mi ta pidi. 


DIFERENCIA 
ARUBA| COLOMBIA 


Esaki ta un diferencia hopi grandi. 
Akinan mester tur cos na tempo. 
Aya na Aruba bo ta mas liber. Tam- 
be bo mester cuida di tur hende, 
desconfia di tur hende ora bo 
camna. Aki nan a horta mi bril i mi 
horloge. Tabata un caya na unda e 
iluminacion tabata pober. I den un 
bus completamente yen, nan a horta 
mi paspoort. 


MENTALIDAD 


Den e mucha yongnan en general 
nan ta pensa hopi moderno. Bo no 
por bisa cu nan ta atrasa. E mucha 
yongnan tin pensa pa drecha Colom- 
bia, pero tanten e Gobierno ta asina, 
nada ta wordo logra. 

Awor nan por vota cu 18 aña, pero 
nan no ta vota, pasobra toch nan no 
tin derecho pa wordo eligi, pesei 
nan no ta mira pakiko vota, si toch 
nan no por wordo eligi. Nan no ta 
vota tampoko. 


BON CONTACTO 


E cooperashon entre Arubianonan 
ta hopi bon mes. E estudiantenan ta 
yudabo den tur cos, basta bo confia 
nan. Na Aruba nan lo yudabo me- 
sora. Aki bo no tin confianza den un 
hende, bo no sa si e ta bai hasie loke 
bo pidie. 


TEMPO LIBER 


Den mi tempo liber mi ta scucha ra- 
dio, bai cine, fiesta, keiro. Mi no tin 
problema cu e clima den dia, anochi 
si ta hasi hopi friew ariba caya. 





E cuminda Colombiano ta eentonig, 
sin smaak. Aroz seco, batata, carni. 
Un biaha pa luna bo ta haya galiña. 
Tambe Colombia a bira hopi caro i e 
ta birando dia pa dia mas caro. 


WELGA 


Mi no a sigui e welga. Mi ta na al- 
tura si pero mi no ta den dje. Mi ta 
haya loke nan ta hasiendo bon si. 
Tin hopi cos cu gobierno ta hasi cu 
ta perhudica e estudiantenan. No 
tin ningun hende pa yuda nan. Nan 
ta rebeldia contra pa drecha nan 
asunto. Mi ta haya loke nan ta hasie 
bon. Por ta cu si mi tabata Colom- 
biano mi lo a tuma parti den e welga 
activamente, depende ki posicion mi 








HING ::: 
MARKET 


Havenstraat 16 - Tel. 1219-1698 


E supermercado mas hygieniko i 
moderno di Aruba. 

kompletamente airecondiciona. 
Na KONG HING SUPERMERCADO 
bo ta haja di ‘A’ te 'Z’ den comestible, 
loke ta na bo gusto. Nos comestible- 
nan ta limpi i fresko. 

Nos tin un parking lot espacioso pa 
tur nos clientenan. Nos servicio ta 

por major i detal. 

BANQUETS: 


Largest banquet facilities on Aruba, including six spacious 
banquet rooms, varied banquet and cocktail menues tailor-made 


to meet your individual needs. Contact our Sales Staff for 


information 


RESTAURANTS: 


Our exclusive Stellaris Supper Club, offering famous international 
top shows and orchestra, and superb international cuisine. 


Dining nightly from 7:00 to 11:00 p.m., except Monday when we 
feature our famous Barbeque on the Terrace with steelband and 
limbo show. For your informal dining pleasure, try the Villa 
Fiorita Restaurant or the Las Mananitas Steakhouse. Our menu 
offers you a wide variety to tempt your taste buds. 


NIGHT CLUB: 


The night spot in Aruba: relaxing, intimate and exclusive Le 


Club Lounge, offering a breathtaking view of the Caribbean while 
listening to our international top entertainment. Open daily from 
4:00 p.m. to 3:00 a.m. 


CASINO: 


Our Deluxe Casino offering Black Jack, Crabgame, Roulette, 
Baccarat and Slot Machines, with international atmosphere. 


Opens at 1:00 p.m. for the slot machines and at 9:00 for all 
game tables. Jacket required. — 

tabatin den e Universidad. Si tabata 
den un raad of algo asina. Pero como 
Rubiano si mi no por tuma parti, 
nan lo sakami di biaha. Tim ta man- 
da saludo pa tur famianan, tur su 
ex-coleganan di trabao i tur conocir- 
nan. 


Entrevista cu 

PEDRO CARLOS FRANS CROES, 
mehor conoci como Calito o Pedro, 
naci na Oranjestad, dia 7 nov. 1957 
Pedro a kaba su 4e Mavo i a bai 

6 luna MTS. E no a traha na Aruba 


E ta studiando Ingeneria civil. Esa- 
ki ta un estudio di cinco aña i un aña 
di praktika. Pedro no ta studiando 
cu beca. E unico problema cu Pedro 
tabatin tabata cu traducion di su pa- 
pelnan, pero su tanta biba na Bogo- 
tá a yude cu nan. E ta bibando serka 
su tanta. 

Pedro ta completamente Arubiano. 
Su mama ta Colombiana i su tata ta 
Arubiano. 


DIFERENSIA 
ARUBA| COLOMBIA 


Colombia ta hopi insigur. Despues 

Tur ultimo diavierna di 
luna den Cocktail Musical 


di 11 or anochi bo no por camna 
ariba caya mas. Encuanto nan men- 
talidad, den cierto sentido nan ta 
hopi atrasa, den estudio si nan ta 
adelanta. Tambe den nan sistema di 
biba nan ta basta atrasa. Mi a bin cu 
e idea pa studia na Colombia como 
cu mi tin famia akinan. Ta mas 
serka di cas i tambe ta mas fasil pa 
mi, pasobra na cas mi ta papia span- 
jo. I te ainda mi no tin duele di a 
tuma e desicion aki. 


CONTACTO CU OTRO 
ESTUDIANTENAN 


Nan a contact Harold i e na su turno 
a contact mi. Mi ta contento cu e 
union entre nos Arubianonan aki. 
Den mi tempo liber mi ta bai cine of 
ta bin serka e otro estudiantenan. 
Tambe nos ta hunga basket of 
volley. Nos a hunga den diferente 
competencia p.e. volley, baseball, 
basket, i tambe un poco football. 


PROPAGANDA 
Nos ta hasie solamente deporte pa 


promove Aruba, pero por ehempel 
durante Semana Santa hopi hende 


===>, Ecombinacion magico 


UNO, DOS y TRES di 
FAB, COLGATE y 


PALMOLIVE 


MARTIJN TRADING cou». 





CARLOS CROES 


kier a bai Aruba anto mi a conseha 


nan pa bai. Mi a conta nan di e liber- 


tad cu nos tin na Aruba, e beachnan 
bunita i e hospitalidad di e hende- 
nan. Tambe nos a tuma contacto cu 
diferente bachillerato pa promove 
Aruba i pa nos keda mas uni, por 
ehempel den forma di deporte. 

Nos a entrega nan bandera di Aruba 
i nos a hasi cuminda pa nan, neta- 

mente Arubano. Aruba semper lo 
keda na prome lugar den mi cura- 
zon. 


WELGA 


Mi ta na altura di e welga, pero mi 
no a participa aden, pasobra bo no 
ta perde solamente bo estudio, pero 
hopi placa mes. Mi opinion ta cu pa 
algun motibonan nan tin razon, pero 
nan ta abusa un poco tambe. 


DISCRIMINACION 


Pa hende di menos recurso tin dis- 
criminacion. Pero den clase tin 
masha hopi discriminacion i tambe 
racial. 

Pa termina mi ta manda saludos pa 
mi mama, tata, rumanan i henter e 
pueblo Arubiano. 


WILFRED MARIA BROADBELT, 
conoci como Wini, a nace dia 

9 november 1956. 

Su mama i tata ta ingles 


Ela caba VWO na Aruba i actual- 
mente ta studiando diplomacia cu 
beca di gobierno na e Universidad 
Jorge Tadeo Losano. Esaki ta un es- 
tudio di cuater afia. Nan ta purban- 
do di hasie cinco afia, pero nan no sa 
sigur ainda. 


PROBLEMA 


Mi a pidi beca na Lago i Lands. Ei- 
genlijk mi kier a bai studia na Mer- 
ca, pero mi a bini Colombia pasobra 
Gobierno a dunami beca pa Colom- 
bia, asina mi tabata obliga di bini 

aki. 

Mi no a haya ningun problema pro- 
me cu mi a bini aki. Akinan si mi a 
haya problema pa contact embaha- 
da. Nan a laga nos na caya. Nos a bai 
hotel no tabatin lugar. Prome pro- 
blema a cuminsa cu ALM, no 
tabatin verbinding i nos mester a 
keda un anochi na Barranquilla. Aki 
nos mes a yuda nos mes. Awor si 
nos no tin ningun problema mas. Mi 
ta hayando f. 4.000, — pa aña i mas o 


menos e ta yega. Mi ta hayando ju- | 


dansa di mi famia di placa. Paña mi 
ta cumpra aki mes. Mi no a pasa tra- 
bao pa custumbra i mi no a haya 





WINI 
BROADBELT 


mas problema tampoco, semper mi 
tin hende pa yudami. 


DIFERENCIA 


E diferencia tabata grandi pa mi. 1 
mi ta haya cu nan mentalidad ta 
hopi sera. Nan no ta open i vriende- 
lijk manera na Aruba. Tur hende ta 
desconfia otro. Tin hopi pobresa 
tambe akinan. 

Na skool no tin tanto cooperashon. 
Nan ta bai pa bai Universidad. No 
tin relashon entre e estudiantenan, 
di baina nan ta papia cu hende. Ami 
tin un amiga Colombiana cu ta basta 
sabi. Pero e otronan ta mirabo como 
estranhero. E maestronan si ta 
trata hende bon. Den mi tempo liber 
mi ta drumi, lesa i hunga tennis. 


TEMPORADA MAS RECORDA 


E temporada cu mas mi a recorda 
Aruba tabata e tempo di Carnaval, 
pasobra mi a pase aki. Mi a corda 
hopi ariba Aruba. Pascu si mi a pasa 
na Aruba. 


WELGA 


Di e welga mi ta mas o menos na al- 
tura. Mi opinion ta cu den cierto 
sentido nan tin razon. Ta un poco 
fastioso pasobra nos no por uit nos 
mes, nos ta stranhero, nos mester 
keda keto. Mi a tende di dje na 
skool, mi a lese den corant. Ora mi 
caba mi estudio mi ta bolbe Aruba 
pa traha. Si mi haya oportunidad lo 
mi sigui studia. Ta depende con mi 
ta sinti aki cuater aña. Pa agrega: 
Saludo pa tur hende, pa mi famia, pa 
henter Aruba. 


ROBERTICO ROSENDO CROES, 
mehor conosi como Tico, 

nasi 28 november 1955 

na Aruba. Tico tin VWO-opleiding 
te na examen. Aplica pa beca 


Mi a aplica pa un beca na Land door 
di Sr. Hendrik Croes. Nan a ponemi 
warda masha hopi mes i esaki a 
causa mi bastante problema na mi 
cas, pasobra nan no tabata confia e 
asunto mucho. Cos tabata hole un 
poco putri. Pero mi sa ora mi tuma 
un desision ta ki decision mi ta 
tuma. 

YEGADA NA COLOMBIA FATAL 


Al fin ora mi a keda kla cu mi a bin 
aki, mi a haya otro decepcion. Nos a 
haya problema na Barranquilla cu 
nos mester a keda un anochi aya. 
Despues otro problema na Bogota. 
Chauffeur di taxi ta baha nos maleta 
meimei di caya. Sin sa unda bai, den 
yobida. 

Tambe nos a haya masha poco co- 
operashon di Sr. de Jong, kende ta- 
bata e contactman akinan. 


Ora ela papia cu nos ela expresa su 
mes den un tipo "Yo se todo y Uds. 
tienen que escuchar”. Ningun rato 
ela actua como Antiyano. Ningun 


ora ela purba contact nos na ningun 


manera, semper ta nos tabata yama 
Sr. de Jong i nunca e no tel. 

Ora cu nos tabatin dos dia sera den 
hotel sin ningun contacto cu ningun 
Antiyano nos a bai embahada. Pro- 
me nan a duna nos adres fout tam- 
be. 

Sr. de Jong no a gusta, nos mester a 
hasie afspraak cune, pero nos a bise 
cu tabata e unico manera cu nos por 
a bini den contact cune. Al fin al 
cabo nos mes a yuda nos mes. Nin- 
gun hende a yuda nos. Esaki sigur 
sigur tabata un bon experiencia, 
pero na principio e no ta un estimulo 
pa bo estudio. Semper e prome im- 
preshion di un pais ta traha hopi 
ariba bo, pero si nos tabata hende 
debil nos lo a bai bek Aruba cu e 
prome avion. 


NA UNIVERSIDAD 


E estudio ta hopi interesante, pero e 
contactnan na Universidad ta desas- 
troso. E muchanan ta laaf i nan ta 
bai Universidad solamente pa mus- 
tra nan bunitesa. Of nan ta bai sinta. 
Mayoria ta hende di edad cu ta 
traha caba. Kizas door cu nan ta tra- 


ha henter dia nan no ta contact 


hende hopi. E contactnan ta masha 
superficial. 

Nan no ta na haltura di nada i nan ta 
masha sera. Nan tin miedo di ex- 
presa nan mes. Ora nan lesa corant 
nan no ta capta un idea, nan no ta 
analisa loke nan ta lesa. E lesnan ta 
wordo duna serio si i e Universidad 
Nacional ta habri pa tur hende. Las- 
tima cu e cuponan ta masha limita. 
Bo ta lesa i tende cu 10.000 estudi- 

ante ta aplica pa promer simester, 
pero solamente 1.000 ta wordo ac- 
cepta. Unda e otronan ta bai? No tin 
trabao. Kiko nan ta hasie? 


DIFERENSIA 
ARUBA| COLOMBIA 


E diferencia aki ta mescos cu nochi 
cu didia. Prome e sistema di bida ta 
hopi diferente. Aki eigenlijk e hen- 
denan cu tin como nan hobby politi- 
ca ta mira loke nan ta lesa. 


Tur teoria cu ami, cu tin politica co-* 


mo hobby tin, nan tine den praktika. 
Aki bo ta mira kiko ta represhon, 
kiko ta violencia, kiko ta acusamen- 
to di poder, pobresa, demagogia di 
corantnan. 

Mentalidad ta un punto aparte. Nan 
tin asina hopi prehuicio. Hasta nan 
ta percura pa camna bon pa otro 
hende no bisa cu nan no ta camna 
bon. Mi kier sa cu hasta tin biaha 
nan tin miedo di hala rosea, pa otro 
no pensa di con nan ta hala rosea. 
Esaki ta algo grandi i increible. 


FATALISMO 


Bo ta keda asombra con consiente e 
hendenan ta di politica. E concien- 
tizacion ei ta masha stranjo. E ta 
wordo condiciona completamente pa 
e fatalismo cu nan tin. 

Por ehempel bo ta haya stranjo con 
un taxista ta completamente al tan- 
to di e situacion politico, pero e ta 
bisabo: "Que podemos hacer!” 
Comprende cu e fatalismo grandi 
aki ta stroba completamente e desa- 
royo di e pais. 

Nan no ta pensa kiko ami por hasie 
pa mi pais, pero kiko Colombia por 
hasie pami. Kizas e fatalismo ta 
wordo splika naturalmente i e pre- 
hucionan tambe por wordo splika 
sientificamente, pero e educacion, e 
gobierno, ta percura pa medio di 
educacion mas importante pa kibra 
esaki. 

Mi ta kere, mi tin e impresion, cu 
gobierno ta coopera cune, pasobra e 
ta bai contra interesnan di cierto 
hendenan. 


CON BO TA COMPARA 
INTELIGENCIA DI ARUBA CU 
ESUN DI COLOMBIA? 


Inteligencia ta dificil pa bo duna un 





TICO CROES 


opinion ariba dje, pa motibo cu mi ta 
kere di prome si nos cohe relativa- 
mente mi por bisa cu e muchanan di 
secundaria cu mi a haya chens di 
contact cu nan ta hopi consiente 
ariba e tereno politico. 

En cambio na Aruba, por ehempel, 
ami cu a bai Colegio Arubano, hopi 
mucha ta studia pa studia sin ta in- 
teresa, despues naturalmente e in- 
teres ta bin. Esei no ta implica cu 
aki nan ta mas inteligente cu Aruba, 
esei ta difisil pa bo bisa. Bo no por 
bisa cual pais ta mas inteligente cu 
otro. Cuestion di inteligencia ta 
masha relativo. Ta cuestion di e 
medionan cu bo tin cu bo pa por hasi 
esei, desaroya e inteligencia. Tur 
hende ta nace cu un cierto grado di 
inteligencia, pero ta depende con bo 
por desaroye. 

Nos tin mas medio, compara cu Co- 
lombia, pero esei no kier meen cu un 
Colombiano no por ta inteligente. 


AWOR CU BO TA BIBANDO NA 
COLOMBIA KIKO BO TA PENSA 
DINOS MENTALIDAD, NOS TA 
PERTENESE MAS NA UN MEN- 
TALIDAD EUROPEO CU 
LATINO AMERICANO? 


Den prome caso nos ta mas europeo 
cu latino americano. Mi no ta waak 
ningun grado na e momento aki, mi 
ta papiando di mi generashon, di e 
punto di identificacion, pasobra e 
machismo cu tabatin antes ta 
bayendo. Hasta mi por tribi bisa cu 
e no tabata existi den nos genera- 
shon, of masha poco mes si e ta 
existi. Pero aki nan si, homber 


mester mustra machismo, i si bo 
trata e muhernan cu igualdad, nan 
no ta gustabo. 

E muher mes ta contribui na e hom- 
ber, e machismo. Bo mester dal nan 
un bofta, laga nan sinti cu abo ta e 
homber pa nan gustabo, den moda 
di papia. Tin biaha den bus ta pasa 
cosnan straño, ora un mucha muher 
subi, casi nan ta dal nan cabez den 
dak, pa lanta para i laga e mucha 
muher sinta. 


TEMPO LIBER 


Den mi tempo liber mi ta lesa hopi 
ultimamente. De bez en cuando mi 
ta sali, mainta especialmente. Mi ta 
bai centro, pasobra mi ta gusta ob- 
serva cosnan. 


E CONTACTO CU OTRO 
ESTUDIANTENAN ARUBIANO 


Nos unico contacto ta cu fiesta i e 
cuestion deportivo. Mi por bisa cu e 
contacto ta den su principio. Mi kier 
pa e bira mas hancho si, aunke mi ta 
waak e pida ei un poco scur debi cu 
aki nos por forma un grupo antili- 
ano, pero e cuestionan cultural lo ta 
masha limita, pasobra nos ta muchu 
poco hende. Nos mester laga nos idi- 
oma un banda pa adapta nos na e 
idioma spanjo, pa otro hende tambe 
bin participa den. I por lo tanto por 
ehempel mi conose un of dos hende 
mas cu ta skirbi poema mescos cu- 
mi, pero varios biaha mi a purba 
contact nan pa nos entercambia idea 
di poesia, pero no tabatin muchu en- 
tusiasmo. 


MENTALIDAD 


E hendenan aki tin un manera 
masha straño di pensa. Nan no ta 
laga tema habri pa amistad. Nan no 
ta duna bo chens pa desaroya bo 
mes como persona. Nan ta kere cu 
asina bo sali cu nan, bo tin compro- 
miso. | 


E PLACA DIBECA 


Mi no ta di acuerdo cu e placa di e 
beca cu mi ta hayando, pasobra pa 


un estudiante e ta poco. E no ta 


yega pa bo biba saludable aki. Boe- 
kinan ta hopi caro, e Universidad ta 
caro, i ademas un estudiante su bida 
no ta boeki i Universidad so. 

Bo mester tin e libertad i e facilidad 





di por bai waak un pelicula, pa bo 
analisa, bai waak un teatro, tur esei 
ta costa placa. Actualmente na Co- 
lombia tin diferente festivalnan di 
pelicula, manera Chino, Cubano. 

Di e banda ei Bogotá ta hopi bon. 
Especialmente pa un hende cu ta 
studia politica, ta un cuestion masha 
sano pa waak e diferente culturanan 
cu pa bo ta importante, pasobra al 
fin i al cabo abo ta esun cu en lo fu- 
turo lo bai tene contacto cu otro 
paisnan i por lo tanto bo mester sin- 
ja conoce nan cultura, nan manera, 
pa bo por adapta bo mes mas lihe. 


OPINION DIE ACTUAL WELGA 


Naturalmente, como politico mi ta 
na altura di e welga. Mi ta di acuer- 
do cu e welga di e estudiantenan. Mi 
ta haya un lastima cu na e momento 
aki mi no ta Colombiano, debi cu 
como stranhero mi no por bisa ni A 
ni B. Mi ta manera un morto bibo na 
Bogotá. 

Pero sigur cu si cu e estudiantenan 
tin tur nan razon i hopi di nos ta hasi 
e fout di waak solamente di nos ban- 
da personal so cu ta stroba nos estu- 
dio, pasobra nos mester waak cu ta 
prome biaha na Colombia cu e 
estudiantenan ta purba di integra 
completamente den e bida Colombi- 
ano, di e campesino i obreronan. 
Nan ta purba di forma un bloke 
hunto. 

Nan kier bira mas consiente di loke 
nan bida como estudiante ta. Kiko 
futuro lo ta. No manera prome, 
drenta Universidad pa haya un bon 
puesto i gana placa, sin tene cuenta, 
cu al fin i al cabo nan ta Colombiano 
i nan mester traha pa bienestar di 
nan pais. Na e momentonan aki tin 
un solidaridad mas grandi cu nunca 
den e pueblo Colombiano tocante 
esei. 


PROBLEMA 


Pa e motibo ei ta duel mi di no ta 
Colombiano i mi no por participa 
den nada. Pa agrega mi kier a pidi 
Gobierno un tiki mas atencion pa 
nos. Interesa un tiki mas pa bin 
waak nos problemanan. Nan ta hopi 
aki. Sigur cu si. Pa nan duna infor- 
macion na e siguiente estudiantenan 
cu lo bin. I di nos parti forma aki un 
grupo pa e futuro estudiantenan no 


pasa den e mesun problema, den e 
mesun awa Salu cu nos a pasa aden. 

Pa agrega algo mas encuanto e estu- 
diantenan mi kier a bisa cu na e mo- 


-mentonan aki mi ta prefera di ta un 


Colombiano, pa e simpel motibo cu 
mi ta sintimi frustrá unda mi no por 
duna mi opinion completamente 
liber. Como Rubiano, un rubiano di 
curazon mi ta keda sinti esei sem- 
per, mi ta completamente afó di tur 
libertad di expresion, sino mi ta 


corre e peliger cu lo mi wordo saka 


for di Colombia, loke sigur sigur mi 
lo no permiti. Esei lo no contribui 
ningun rato so na e bienestar di mi 
pais, locual pami ta primordial. 
Simplemente mi tin un gratitud 
enorme na Colombia, pa e oportuni- 
dad cu ela brinda nos, di por a studia 
aki, en bes di duna su mesun hende- 
nan so e oportunidad. 

Tambe tur e otro estudiantenan a 
duna e parti negativo di Colombia, 
pero cu esaki lo sali na cla cu hopi 
hende lo dicidi di no bin Colombia 
mas. Esaki sigur lo ta fout. 

Bogotá ta un ciudad ideal pa por 
studia, pasobra Bogotá ta un centro 
cultural i universitario na unda bo 
ta topa tur clase di nacionalidad. 
Por ehempel den mi curso mes nos 
ta como cuatro clase di nacionalidad, 
pero e situacion politico aki ta hasi 
cu un hende ta bira hopi mas con- 
siente di loque ta un bida i loque no 
ta bida i si un hende, na Colombia en 
especial, no bira consiente, nunca 
mas lo mi duda cu un dia lo bira con- 
siente. Pero mi no ta spera cu des- 
pues di e entrevista aki e muchanan 
cu ta interesa pa studia na Colombia 
cambia di idea, pasobra cu berdad, 
di tur e cosnan aki Colombia lo keda 
semper den e equilibrio positivo. 





RED.: Un bes mas nos ta gradici 
Aerocondor pa su cooperacion. 
Tambe Revista Amistad a entrega e 
studiantenan 10 flanel pa praktika 
deporte cu nomber di Revista Ami- 
stad Aruba riba dje. Tabata pa nos 
tambe un honor grandi di por a or- 
ganisa dos diferente fiesta Arubiano 
pa e estudiantenan Arubano. Na tur 
e estudiantenan hopi exito. 

Algemene Bank 


Aruba Branch 





Den e ultimo temponan cu a pasa 
nos ta ricibiendo diferente cartanan 
cu problema sexual, especialmente 
riba tereno di impotencia. 
Aprovechando di e viahe pa Bogotá, 
nos a tuma contacto primeramente 
cu un sexoloog, kende a duna nos un 
splicacion extenso riba e problema 
aki i mas bien tin un tratamento 
hopi formal riba e asunto aki. 

Hopi biaha o casi semper ta algo psi- 
gico. Un curacion pa un enfermedad 
asina por tin un duracion di mas o 
menos seis luna. Tambe si e enfer- 
medad no ta hopi avansa tin trata- 


- mento cu pildo o angua. 


Impotencia ta bin door di un fuerte 
golpi, spanto, insiguridad, miedo 
etc. Tambe tin hopi hende ta nace 
asina. 


FALTA 


Antiyanonan, door di un investiga- 
cion cu nos a hasi a resulta cu nan 
falta hopi confianza den nan mes i 
hopi biaha nan tin miedo pa confia 
un otro persona. Hasta t'asina cu 
nan tin desconfiansa den nan propio 
esposa o esposo o den nan mayor- 
nan. 

Nan ta prefera di keda pegá cu un 
problema, pero no bishita un 
medico. Mas bo tarda cu e enferme- 
dad aki mas peor e ta bira. 

Ta sosode cu bo ta bira asina preo- 
cupa i desespera cu e problema, cu 
hopi bes bo ta pensa riba suicidio. 
Pa cada problema tin un solucion 
basta tin suficiente confianza i good- 
will pa hasi esaki. 

impotencia 


UN 
PROBLEMA 
SERIO 
AKINA 
ANTIYAS 


Nos tin miedo di faya i una bes nos 
faya nos ta pensa cu esaki ta pa sem- 
per. Cuanto persona no a wordo 
cura door di nan propio esfuerzo, 
nan propio fe i pensamento, espe- 
cialmente riba tereno sexual. 












COMBERSACION 


Hopi di nos tin miedo pa combersa 
riba cierto problemanan, pa otro no 
haya sa, pero esaki por bai den un 
forma sin cu bo ta inclui bo persona, 
pero bo ta hacie riba un base gene- 
ral. Aki bo ta ripara cu mayoria di 
nos tin un problema sexual i kizas 
door di combersacionan interesante 
por trece un solucion favorable pa 
bo problema. 

Revista Amistad ta willing via cor- 
respondencia pa combersa riba bo 
problemanan i trata pa haya cohun- 
tamente un solucion. 


MIEDO|CONFIANZA 


Miedo pa faya, manera nos a scirbi 
anteriormente ta bini door cu nos 
falta hopi confiansa. Confiansa di e 
partner cu nos ta cune. Tin hende 
door cu nan a faya un biaha caba, ta 
keda cu miedo pa sigui faya i nan no 
ta durf mas pa purba un biaha mas i 
aki ta na unda bo ta cuminsa bira 
impotente. 

Door di bai p.e. cu un mujer o hom- 
ber cu mas experiencia cu bo tambe 
por trece cune cu bo ta sinti bo insi- 
gur i automaticamente na e momen- 














Nos ta pidi nos lectornan i especial- 
mente esnan cu tin un carta pen- 
diente hopi excusa cu nos a dedica e 
espacio di carta ricibi na e proble- 
manan grandi aki, pero cu otro luna 
nos tin cartanan ricibi hopi intere- 
sante. 


to ei bo ta sintibo insigur i impo- 
tente. 

I asina bo ta keda cu e pensamento 
cu bo a faya i cu bo no ta sirbi i door 
cu e pensamento aki ta domina bo e 
ta hiba bo riba e caminda di impo- 
tencia. Ta straño pero ta berdad cu 
nada por wordo hasi sin cu nos sin- 
tir, nos cabes ta guia nos. 


SPANTO 


Impotencia door di spanto ta bini 
p.e. net na momento cu bo ta prak- 
tikando relacion sexual bo ta haya 
un susto, un susto cu ta domina bo 
por completo i ta kita e concentra- 
cion sexual, cu tur consecuencia cu 
bo ta bira impotente. 

Aki na Aruba e peliger ta grandi, 
pasobra parehanan ta gusta di tin 
relacion sexual den auto i na dife- 
rente lugar, manera nos ta bisa, 
horta shot, cu tur consecuencia cu 
nan por wordo descubri i si esaki 
sosode, e ta trece cune un spanto 
grandi i na e momento ei bo ta perde 
tur control di bo mes i kizas dificil 
pa recupera despues. 

Imagina bo mes den un auto hacien- 
do sex cu tur posibilidad di por wor- 
do descubri, esaki mes ta trece cune 
cu nunca bo ta sinti bo sigur. Tur 
cos mester bai pura pura i sin un pa- 
sion i suficiente tempo pa otro. 

Tur ora bo mester ta pendiente. 
Pendiente di e ambiente unda bo ta. 
Asina bo ta adopta bo mes na e sis- 
tema cu kizas ora bo casa bo no ta 

sinti sigur mas riba un cama como- 
damente. 


GOLPI 


Impotencia door di golpi ta e peor 
causa di impotencia. 


| Ta bon ora bo haya un golpi espe- 


cialmente na bo lomba, atras i bo 


parti di abow pa bo consulta un dok- 


ter, pasobra esaki por afecta bo des- 
pues. Dificil un persona cu bira im- 
potente door di e causa aki por wor- 
do cu¥a. Descuido ta algo malo den e 


- mundo aki i precisamente door di 
| descuido nos por bira infeliz pa sem- 


per. Un persona cu haya un golpi 


asina ta aconsehable pa bishita un 


dokter inmediatamente. 


NACEMENTO 


Impotencia door di nacemento tin 
hopi factornan cu un persona por 
nace impotente. P.E. door di alcohol 
(alcoholista), sigaria, descuido du- 
rante embarazado, caida ora di em- 
barazado. Un persona jaloers i ego- 
ista etc. Tur esaki por ta consecuen- 
cia cu bo yui por nace cu un defecto, 
especialmente riba e tereno di impo- 
tencia. 

Seguidamente nos a bishita un ciru- 
jano plastico, especialmente riba e 
mes un asunto aki, pasobra nos a 
tende cu ta existi cierto operacion 
cu por yuda un paciente impotente. 
Ela conta nos cu enberdad ta existi 
un operacion ora un paciente su en- 
fermedad di impotencia ta hopi 


' avanza icuja no ta resta otro medio 


i cu e paciente aki no tin gevoel 
sexuaal mas, anto nan ta yena e 
penis cu e paciente por tin relacion 
sexuaal tog riba un forma normal. 
Un cos ta poco fastioso cu e ta keda 
den un forma errecto. Esaki ta mas 
bien pa personanan Compie ramente 


_ impotente. 
| Pa personanan parcialmente impo- 
| tente tin un aparato cu nos lo publi- 


ca su potret hunto cu e artikulo aki 
cu ta yuda e pacientenan aki recu- 


pera nan confiansa di nan mes bek. 


Redaccion di Revista Amistad ta 
- dispone di direccion di e medico cu 


- ta bende e aparato aki i si bo ta 
| desea di haya cualquier informacion 
| scirbi nos cu tur confianza i libre- 
| mente. 





DESCUIDO 


Combersando cu e medico aki riba 
un otro topico nos por a saka afo cu 
hopi hobennan ta sufri sexualmente 
pasobra mayornan ta neglisha nan 
cierto informacion o cuido durante 
nan puberdad (puberteit). Un hoben 
sea homber o mujer mester di tur 
clase di cuido i atencion durante nan 
tempo di crecemento i cambio di 
mucha pa hende grandi. Pakiko abo 
como tata i mama no por tira un 
mihor bista i rek bo man i yuda bo 
yui, esun cu mas bo ta stima, bo pro- 
pio carni. Pakiko hopi hoben ta 
scohe mal caminda, droga, alcohol 
etc. pasobra tin mayor cu no ta de- 
dica suficiente tempo na crecemento 
i problema di nan yuinan. Un pro- 
blema cu hopi homber i mujernan ta 
camnando rond cune ta p.e. crece- 
mento di nan organonan principal. 

Bo sa kiko ta pica si abo como mayor 
no a paga tino durante crecemento 
di bo yui especialmente yui homber 
cu nan curpa (penis) a crece sufici- 


entemente. Si acaso cu esaki no ta e. 


caso tin tratamento especial pa 
yuda den esaki. Cu poco atencion i 
placa bo ta yuda bo yui bira feliz 
despues den su bida sexual. Ki ber- 


guensa abo como mayor por tin di 


controla bo yui i paga tino ora esa- 
kinan ta desnudo bo dilanti? Esaki 
ta un cuestion di amor i percuracion 
i un atencion especial pa yuda bo yui 
ser feliz despues. 


ATENCION 


Cuanto mucha hombernan tin miedo 
di relacion sexual o matrimonio pa 
motibo cu nan curpa (penis) no a 
desaroya suficientemente. 

Un mucha por wordo yuda te cu su 
20 aña pesei un conseho especial ta 
bai na tur mayornan pa dedica mas 
atencion na crecemento di nan yui- 
nan i nos ta sigur cu e yuinan lo 
keda hopi agradeci. 

Lezando e artikulo aki nos ta sigur 
cu hopi hende lo duna nos razon i lo 
realiza cu nos mester biba mas 
abierto, mas confianza i cu mas sin- 
timiento pa otro. 


Direccion di Revista Amistad ta: 
Macuarima 169, 
Tel. 8475. E 


Estrella 
Grocery 


STA. CRUZ 250 - TEL. 8420 


Estrella Grocery self service ta situa 
den curazon di Santa Cruz i tin un 
servicio esplendido. 


Estrella Grocery ta hygieniko i com- 
pletamente airecondiciona ku 
servicio rapido. Tur cliente di 
Estrella Grocery, ta clientenan feliz 
di por tin comestiblenan di kalidad i 
di markanan mundialmente konoci. 
Bira nos cliente i bo tambe ta un 
cliente feliz. 


Si bo ta traha, renobá of drecha 
kwalkier edifisio: mira prome na e 
firma ku tin e surtido di mas grandi: 


BOUWMAATSCHAPPIJ ARUBA n.v. 


bra 


BOUWMAATSCHAPPIJ 
ARUBA N.V. 


Druivenstraat 10 - Dakota 
Tel. 1275 








31 


; 
| 
Kl 
Beed 
| f 
Ed 
E 
| | 
E 
ae 
La 
ER 
EN 
| 
| 
) 
f 
| 
| 
| 
| 


32 





j P 



















ZONDAG 
In de zee, op het strand 
de zonnestralen hand in hand 
Héét en fel blijf je op ons neerkijken 
; neerstrijken 
Dan is het tijd om te gaan as 
In een smelting van kleuren 1 
neem je afscheid » ; d 
zonder zeuren a 
Terwijl wij ons hier afvragen i 
niet wetend, i 
niet begrijpend, 
pi ; ` denkend. A 
/ Wat morgen metjou ea ih E 
ie samen komt opdagen. do 
LUTHY B. 













DIADOMINGO 

Den santo blanko i riba lamén, | 

rayonan di solo teniendo mdn, 

bo ta para kima, 

i keda mira, y 

ku orguyo, 8 

den nos kara. | 

Tora bo ta bai, 

sin zundra, 

bo ta yama ayó, 

tiñando bo koló, sj 

mientras nos ta puntra, 3 | 

sin por kabi komprondé, WE i 

kiko mayán, 5 da 

tin den su skochi skondí. _ i \ E 
‘ j n 


H. HABIBE (vertaling) 

